Gueñesko Udala - Ireki da udal talde politikoek Güeñesko airearen kalitatearen azterketari ekarpenak egiteko epea\nIreki da udal talde politikoek Güeñesko airearen kalitatearen azterketari ekarpenak egiteko epea\nGüeñesko alkateak, Imanol Zuluagak, gaur goizeko Ingurumen Batzordean jakinarazi du udal talde politikoek datorren martxoaren 13ra arte izango dutela epea nahi adina proposamen eta iradokizun egiteko Güeñesko airearen kalitateari buruz CSIC, UPV/EHU eta CINEMATek egingo duten azterketari. Iradokizun eta ekarpen horiek zuzenean helaraziko zaizkie proiektuaren koordinatzaileei, azter ditzaten. Hartara, batzorde horretan, gobernu taldeak azterketako koordinatzaileen curriculumaren eta izendapenen berri ere eman du: Xabier Querol CSICeko ikertzailea eta UPV/EHUko Ikerketa Atmosferikoko Taldea. Gainera, azterketa egiteko proposatutako programa eta faseak ere eman ditu aditzera.\nHitza hartu duenean, alkateak berriz ere eskatu die talde politiko guztiei esfortzua egiteko eta "elkarrekin aurrera egiteko, Güeñesko biztanleek eskatzen diguten moduan" gai honetan elkartasuna eta adostasuna lortzeko.\nIkerketa-irakaslea da CSICeko Ingurune Diagnostikoaren eta Uraren Azterketen Institutuan, eta, horrez gain, ingurugiroko geokimika eta, batez ere, airearen kutsadura ikertzen ditu. Doktorea da Zientzia Geologikoetan (Bartzelonako Unibertsitatea) eta doktorego ondoko programa BGS-NERCen egin zuen, Erresuma Batuan. Ondoren, CSICeko Jaume Almera Lurraren Zientziak Institututan sartu zen, eta 2008an, IDAEAn. Munduan gehien aipatutako ikertzaileen % 1eko Thomson Reuters zerrendan egon zen 2014, 2015, 2016, 2018 eta 2019. urteetan. Estatu barneko eta EBko proiektu ugari zuzendu ditu; horien artean, AIRUSE, 2017an LIFE Environment-eko proiektu onenaren irabazlea izan zena. 550 artikulu inguru argitaratu ditu indexatutako aldizkari zientifikoetan, eta 28 doktore tesi zuzendu ditu.\nKataluniako Generalitataren 2009ko Ingurumen Saria eta 2013ko Jaume I Erregearen Saria lortu zuen ingurumenaren babeserako arloan. Horrez gain, QUOCSICeko Espainiako Zientzia Selekzioko kide izendatu zuten 2017an eta Bartzelonako Zientzien eta Arteen Errege Akademiako kide hautetsi 2018an. Halaber, 2019ko Carmina Virgili Saria eman zion Kataluniako Geologoen Elkargoak.\nGainera, Querol Europar Batasuneko aholku batzordeko kidea da Nazio Batuen Clean Air for Europe programan, eta Europar Batasunaren esparruan, Mundu Osasun Erakundeko (MOE) airearen kalitateari buruzko zientzia-komitea osatzen duten zortzi kideetako bat da.\nUPV/EHUko Ikerketa Atmosferikoko Taldea (GIA)\nUPV/EHUko Ikerketa Atmosferikoko Taldea (GIA) 1980ko hamarkadatik ari da airearen kalitateari buruzko ikerketak gauzatzen eta horietan kolaboratzen, baita Bilbo eta Donostiako eremuetan elementu kutsagarriak ezabatzeko lanetan ere. Lan hori bera Iberiar penintsulako kutsadura-foku nagusietan ere ari da egiten. Espezialitate horretan eragin handiena duten indexatutako nazioarteko aldizkarietan ehun artikulu baino gehiago argitaratu dituzte taldekideek eta hainbat eremutako kutsadura- eta usain-arazoen identifikazioan lagundu dute; eremu horien artean, zentral termikoak, paper-fabrikak, fabrika siderurgikoak, urhondakinen araztegiak eta abar daude.


Gure Zirkuak Durangon ekingo dio bira berriari , maiatzaren 6an – Gazteon KZ\n2022-04-05 2022-04-05 Ane Soriano\tzirkua\nGure Zirkuak Durangon ekingo dio bosgarren birari, eta maiatzaren 6an jarriko du martxan, lehenbiziko aldiz Bizkaia izanik abiapuntu. Lehen hamar emanaldietarako sarrerak salgai daude jada, www.gurezirkua.eus webgunean.\nGure Zirkuko arduradunek adierazi dutenez, “luze bezain arrakastatsua” joan zitzaien iazko bira, bederatzi hilabetetan 176 emanaldi eskainita. Orain, negua atseden hartzeko baliatu ondoren, taldea prest da 2022ari ekiteko. Gainera, pandemiaren okerrena atzean geratu delakoan, “guztia emateko asmotan” itzuliko da Gure Zirkua.\nCovid-19a dela-eta aurreko bi urteetan izan diren murrizketa eta bestelako gorabeherak atzean utzita, “gogo biziz eta indarberriturik” aterako da errepidera euskal zirku ibiltaria. Horrela, lehen berrikuntza da lehenbiziko aldiz Bizkaian abiatuko duela taldeak bira, Durango izango baitu abiapuntu jada bosgarren bira izango denak, mjaiatzaren 6an.\nGainera, datozen hilabeteetan Euskal Herri osoa zeharkatzeko asmoa du Gure Zirkuak, “orain arte bisitatu gabeko eskualdeak zapalduz eta tartean zirkurik sekula ikusi gabeko herrietara iritsiz”. Bada, Gure Zirkuak iragarri ditu 2022ko birako lehen hamar emanaldiak. Durangokoko Otamotzena parkean izango dira, maiatzaren 6an (19:00), 7an (16:30 eta 19:00), 8an (12:00 eta 18:00), 13an (19:00), 14an (16:30 eta 19:00) eta 15ean (12:00 eta 18:00).\n← Kaldearte Gasteizera itzuliko da ekainaren 10etik 12ra\nArte Eder museoak zaharbarritutako obrak erakutsiko ditu →


El parque de Los Hermanos acoge el jueves 25 de mayo el cuarto encuentro de euskaldunes - Barakaldo Digital\nEl parque de Los Hermanos acoge el jueves 25 de mayo el cuarto encuentro de euskaldunes\nEl parque de los Hermanos, en Barakaldo, acoge el jueves 25 de mayo la cuarta edición del encuentro de conversación para vascohablantes Mintzodromoa. La iniciativa, que fomenta la utilización del euskera mediante la conversación sobre diferentes temáticas en grupos, se realizará tanto por la mañana como por la tarde, a las 10.00 y a las 18.00 horas, según ha informado el Ayuntamiento de Barakaldo. Es necesaria la inscripción previa, que puede realizarse presencialmente en la escuela de idiomas, el euskaltegi municipal y AEK; o por correo electrónico a barakaldo_berba@aek.eus o mandando un whatsapp al teléfono 678 626 567.\nLa ciudad acogerá el IV Mintzodromo el próximo 25 de mayo en el parque de Los Hermanos\n`Barakaldo Piztuz´ berriro dugu hirian umeentzako euskarazko dozena erdi jarduera eskainiz\nMaiatzaren bigarren hamabostaldian, Lehen Hezkuntzako ikasleak geletatik irten, eta antzerkiaz, musikaz, lehiaketez eta bertso-topaketaz gozatuko dute\nMaiatzaren 25ean, IV. Mintzodromoa egingo da Anaien parkean\nBarakaldoko Udalak, aurten ere, `Barakaldo Piztuz´ Lehen Hezkuntzako ikasleentzako jarduera programa abiarazi du, ikasgeletatik kanpo euskara erabiltzea sustatzen duena hain zuzen. Maiatzaren bigarren hamabostaldian garatuko da programa eta dozena erdi jarduera eskainiko dira.\nBerritzegunerekin eta udalerriko ikastetxeekin batera garatzen den programa hori aste honetan hasiko da, eta horretarako, Barakaldo Antzokian, `Sorginaren edabe magikoa´ antzezlana izango dugu ikusgai ostegun honetan, maiatzak 18.\nGainera, maiatzaren 23an eta 24an, Hala Dzipo musika eskolaren `Euskal soinu tresnekin jolasean´ ekimenari esker, umeek hurbiletik ezagutu dezakete musika. Ekimena Clara Campoamor eta Gurutzeta zentroetan, hurrenez hurren, egingo da.\nMaiatzaren 29an, astelehena, Barakaldori buruzko lehiaketa bat antolatu da, bertan, Lehen Hezkuntzako 5. mailako ikasleek parte hartuko dute eta hiriari buruzko galderei erantzun beharko diete. Ekimena Clara Campoamor zentroan gauzatuko da.\nProgramari amaiera emateko, bertsoen inguruko topaketa bat egingo da Clara Campoamor zentroan. Lehen Hezkuntzako 6. mailako ikasleek ikasturte honetan `Bertsolaritza´ programaren bitartez egindako lana ezagutaraziko dute. Ikasleek abestiak kantatuko dituzte musikaz lagundurik. Bertso lehiaketa ere egingo da.\n“Jarduera horien helburu nagusia udalerriko ikasleei euskara ikasgaia baino gehiago dela ikusaraztea da, eta euskara jolasteko, dibertitzeko, lagunak egiteko... ere erabili ahal dutela. Azken batean, euskara ikastetxetik kanpo ere erabil daitekeela ikustea” azaldu du Kultura, Hezkuntza, Euskara, Gazteria eta Droga-mendekotasunen Prebentzio Arloko zinegotzi Nerea Canterok.\nMINTZODROMOAREN DEIALDI BERRIA\nBestetik, Udalak Berbalagun programarekin ere parte hartuko du Mintzodromo berria antolatzen, hirian egiten den laugarrena dena. Maiatzaren 25ean, osteguna, izango da Anaien Parkean.\nTaldeka hainbat gairi buruz hitz eginez euskararen erabilera sustatzen duen ekimena goizez zein arratsaldez izango da, 10:00etan eta 18:00etan.\nBeharrezkoa da aurretik izena ematea. Hainbat modu daude izena emateko: Zuzenean egin daiteke Hizkuntza Eskolan, Udal Euskaltegian edo AEKn, bestela, posta elektronikoz (barakaldo_berba@aek.eus) edo whatsapp bidez (678 626 567).\nEl parque de Los Hermanos acoge el jueves 25 de mayo el cuarto encuentro de euskaldunes Reviewed by Barakaldo Digital on 17.5.17 Rating: 5


Gaztela-Mantxak bertako arrazak kontserbatzeko proiektua bultzatu du | Consumer\nGaztela-Mantxak bertako arrazak kontserbatzeko proiektua bultzatu du\nProiektua hurrengo hiru urteetan garatuko da eta Germoplasmako Eskualdeko Bankua sortzeko jarraibideak ezarriko ditu.\nProiektuak jarraibideak ezarri nahi ditu, Gaztela-Mantxan mehatxatuta dauden arraza eta barietate autoktonoen Germoplasmako Eskualdeko Bankua eta Animalien Germoplasmako Eskualdeko Programa sortzeko. Mehatxatutako arraza autoktonoak behi-azienda, alcarreña, mantxakoa (barietate beltza) eta talaberana ardi-azienda dira; eta zuri zeltiberiarra eta zerrautsa ahuntz-azienda.\nGermoplasma-bankuak erabilgarriak dira bertako arrazak eta barietateak kontserbatzeko, gaur egungo aldakortasun genetikoa kontserbatzeko eta etorkizunari begira zaintzeko aukera ematen baitute. Aztertutako espezieentzat semena, obozitoak, enbrioiak, obulutegi-zatiak eta fibroblastoak lortzeko eta izozteko protokolo hoberenak definitzea da ikerketa-proiektu honen helburu nagusia.\nProiektuak elkarte eta entitate interesdunen artean mehatxatutako espezie eta arrazen germoplasmaren babesari buruzko informazioa zabaltzen lagundu beharko du, eta, beraz, arlo horretako berariazko prestakuntzan lagundu. Eskualdeko Gobernuak gure eskualdeko arraza autoktonoak berreskuratzeko hartutako konpromisoari erantzuten dio ekimen honek, eta Ehiza Baliabideak Ikertzeko Institutuko (IREC) eta Animaliak Hautatu eta Ugaltzeko Zentroko (CERSYRA) ikertzaileek koordinatzen dute.\nbertako arrazak Gaztela-mantxa germoplasma-eu


Finantza-produktuak alderatzeko guneak: Preziorik onena denborarik laburrenean | Aldizkaria | EROSKI CONSUMER\nFinantza-produktuak alderatzeko guneak: Preziorik onena denborarik laburrenean\nFinantza-produktuetan aukerarik eta eskaintzarik onenak non dauden erakusten dute: kontu korronteak, hipotekak, gordailuak, aseguruak...\nKrisia bezalakorik ez dago jendearen begia zorrozteko. Askorik begiratu gabe erostera ohituta geunden, zer ikusi hura erosi, baina orain aurreztu beharra dago, eta denbora eta ahalegin gehixeago jarri ohi dugu prezioak alderatzen. Bai ohiko gastuetan, eta zer esanik ez aseguruak edo hipotekak kontratatzerakoan. Internet bihurtu da horretarako tresna, eta kolpe batean erakusten ditu zein finantza-produktu diren onenak, zeinek eskaintzen dituen zerbitzu, estaldura eta komisio egokienak. Doakoak izaten dira (horixe dute alderik erakargarriena), eta segundo gutxiren buruan erakusten dute zer dagoen non: kontu korronteak, gordailuak, maileguak, era guztietako aseguruak... koadro batean jartzen dituzte guztiak, bakoitza bere prezioarekin, erabiltzaileak aldera ditzan. Gida moduan erabiltzekoak dira, baina ez da ahaztu behar honako hau: horietan ez dira agertzen merkatuko erakunde guztien datuak, eta emaitzak, beraz, mugatuak izateaz gain, alde batera lerratuak ere izan daitezke.\nBankimia.com, elsuperdeldinero.es, iahorro.com edo elcomparador.com dira bilatzaile horietako batzuk, eta kontu korronteak alderatzen dituzte, epekako gordailuak, maileguak, eta abar. Aseguruan arloan, berriz, Segurosbroker, lapoliza.com, Arpem, Asesorseguros eta Rastreator dira ezagunenetakoak.\nMerkatuan dauden aurrezki-tresna nagusien informazioa ematen dute, eta doakoak izateaz gain, azkarrak eta erraz erabiltzekoak ere badira. Horiexek dituzte ezaugarri nabarmenenak. Iparrorratz erabilgarriak izan daitezke, une honetan lehia handia baitago finantza-erakundeen artean (nork zer merkeago eskaini ari dira).\nGerta daiteke gune hauek eskaintzen dutenetik kanpo produktu erakargarriak egotea\nErabiltzaileak aukeratu egin behar du zer sailetako datuak ikusi nahi dituen, eta sailkapen bat agertuko zaio segidan, etekin gehien edo preziorik onena eskaintzen duten produktuen araberakoa. Horrez gain, bestelako informazioa ere ematen dute: zer-nolako lotura eskatzen duten, zer betekizun ezartzen dituzten, zer komisio dauzkaten...\nAseguruen sailean ere zerrendak erakusten dituzte, eta gerta daiteke poliza bera % 50 garestiagoa izatea erakunde batetik bestera. Finantza-produktuetan, berriz, kontu korronteen sailean, adibidez, % 1eko etekina ematen dutenak aurki daitezke, eta % 3,5ekoa ematen dutenak ere bai. Aldea ez da nolanahikoa, beraz.\nFinantza-produktuak alderatzeko izan, edo aseguruak alderatzeko izan, aldatu egiten dira guneen berezitasunak eta funtzionatzeko era.\n1. Finantza-produktuak alderatzeko guneak\nZer eskaintzen dute eta nola funtzionatzen dute?\nBankimia edo elsuperdeldinero.es guneak produktu jakin batzuetan espezializatuak daude: bankuek eskaintzen dituzten tresnei buruzko informazioa ematen dute, kontu korronteei, gordailuei edo hipotekei buruzkoa, hain zuzen ere. Norberak zer sail nahi duen hautatu behar du, eta berehala agertuko zaio zerrenda, merkatuko produktu erakargarriak sailkatuta dituela.\nKontuentzat eta gordailuentzat, aski lagungarriak dira alderatzeko guneak, interes handiena zer erakundek ematen duen erakusten baitute. Gainera, multzo bat baino gehiago bistaratzen dituzte: kontu korronteak, lansari-kontuak eta aurrezki-kontuak. Informazio osagarria ere ematen dute, bankuek zer komisio dituzten eta zer lotura eskatzen duten, eta hori ere oso aintzat hartzekoa izaten da.\nHipoteken sailean, interes tasa erabiltzen dute irizpide moduan. Horri esker, hipotekarik lehiakorrenak non dauden jakin dezake erabiltzaileak, eta kuotarik txikienak non ordaindu beharko dituen. Zenbait gunek aukera osatuagoak aztertzeko modua ere ematen dute; Bankimiak, adibidez: gazteentzako hipotekak ikus litezke; zubi-hipotekak, % 100 finantzatzen dutenak, baina hasieran gutxiago ordainduz eta gero gehiago; interes finkokoak; 40 urterako hipotekak; 50 urterakoak; gabezialdiarekin; subrogazioarekin...\nErabiltzaileak burtsako agenterik merkeena bilatu nahi badu, horretarako ere erabilgarriak dira gune horiek. iahorro.com, guneak, adibidez, balioak saltzen eta erosten dituzten burtsa-bitartekarien berri ematen du, eta komisiorik txikienak nork kobratzen dituen jakin liteke.\nAzkarrak dira: azkartasuna da, zalantzarik gabe, gune horien abantailarik onena, eta denbora galtzen ibili beharrik ez izatea.\nDoakoak: doan begiratu daiteke. Finantza-erakundeek iragarkiak jartzen dituzte atari horietan, eta hortik eskuratzen dituzte diru sarrerak.\nEskaintza zabala dute: produktuen zerrendetan informazio ugari agertzen da. Gordailuen sailean, esaterako, 1.000 produkturen berri ematen dute. Kontu korronteen sailean, 300 kontu mota ere aurki daitezke zenbait ataritan. Hipoteken sailean, berriz, 600 mailegu mota ageri dira...\nLagina ez da osoa: atari horiek etekina bilatzen dute, jakina, eta finantza-erakundeen iragarkietatik lortzen dute. Eta pentsatzekoa da, zerrendetan ere, finantza-erakunde horiek agertuko direla, iragarkiak jartzen dituztenak, alegia. Merkatuan dauden erakunde guztien berri ematea dute helburu, baina oraingoz, % 60ren berri baino ez dute ematen. Zenbait banku, aurrezki kutxa eta bestelako finantza-erakunde batzuk, beraz, ez dira ageri gune horiek ematen dituzten zerrendetan. Handienak ia guztietan ageri dira, merkatuko kuotarik handiena dutenak, alegia. Gerta liteke, hala ere, gune horiek erakusten dutenetik kanpo produktu erakargarriak izatea, are baldintza hobeak eskaintzen dituztenak.\nInteres ekonomikoa daukate: esan bezala, finantza-erakundeek jartzen dituzten iragarkietatik ateratzen dituzte irabaziak, eta, beraz, erakunde batek iragarkia jarri izana eta beste batek ez, horrek ere eragin dezake emaitzetan eta produktuen sailkapenean.\nMendekotasuna sor liteke: garrantzitsua izaten da bilatzailea independentea izatea, hau da, ez dezala finantza-erakunde batek finantzatu, haren produktuak zerrendaren buruan jartzeko. Bankimia, iahorro.com eta el superdeldinero ez daude finantza-erakunde jakin baten mende, baina elcomparador.com, aldiz, Bankinter-ek sortua da. Erabiltzaileak tentuz begiratu behar du erakunde jakinen mende dauden guneetan, joera izaten baitute beren produktuak jartzeko onenen lekuan, eta ez dituzte aintzat hartzen merkatuan egon litezkeen eskaintza hobeak.\nInformazio-gidak baino ez dira: produktuak erosteko orduan, finantza-erakundeetara jo beharra dago. Bezeroak produktu jakin bat hartu nahi badu, hori eskaintzen duen erakundearen bulegoren batera joan beharko du.\nBeti ez daude eguneratuta: Bankimiak ziurtatzen du erakundeen webguneetatik ateratzen dituela datuak, eta bezeroari arreta emateko zerbitzura deituz ere bai. Merkatua maiz-maiz aztertzen dute, eta erakundeek produktuei egiten dizkieten aldaketak txertatzen dituzte euren atarietan. Dena dela, alderaketa-guneek eurek onartzen dute datuak beti ez direla egoten eguneratuta.\n2. Aseguruak alderatzeko guneak\nAseguruei dagokienez, bi taldetan bana daitezken alderaketa-guneak. Batetik, aseguru-artekaritza moduan ari direnak daude, Segurosbroker eta lapoliza.com, esaterako. Alderaketa egiteko zerbitzua emateaz gain, hautatzen duen poliza on-line kontratatzeko aukera ere ematen diote bezeroari. Bestetik, aseguru etxeen datuak ematera mugatzen diren guneak daude (prezioak, estaldura...); horiek ez dute aukerarik ematen euren web orrialdeetatik asegururik kontratatzeko.\nLehen motako bilatzaileak autoen polizei buruz aritzeko soilik sortu ziren, ibilgailu mota horrentzako polizak alderatzeko. Baina eskaintza ugaritu egin da poliki-poliki. Egun, autoen polizei buruzko prezioak ez ezik, beste hainbat aseguru motarenak ere aurki daitezke: motorren aseguruak, etxekoak, bizi-aseguruk, osasun-aseguruak, nekazaritzako makinenak, etxejabe elkarteenak, heriotza-aseguruak eta etxe-animalienak ere bai.\nAurreztu egiten da: aseguru berak % 50eko aldea ere eduki dezake erakunde batetik bestera. Osasun-aseguruetan, % 30ekoa izan daiteke aldea.\nMugarik gabe begiratu daiteke: izenik eman gabe ibil daiteke erabiltzailea web orri guztietan begira; aseguru etxe nagusiek dituzten produktuen eta prezioen berri ematen dute on-line, estaldurak eta prezioak alderatu daitezke, eta egin dituzten aurrekontuak gorde litezke.\nZerbitzu osagarriak ematen dituzte: on-line aritzen diren artekaritzen bidez aseguru bat kontratatuz gero, erabiltzaileak lege- eta administrazio-aholkularitza izango du istripu bat izaten duenean.\nInformazio fidagarria da: erakundeen zerbitzari nagusietatik ateratzen dituzte datuak alderaketa-guneek, eta horiexek jartzen dituzte jendearen eskura.\nMendekotasun ekonomikoa dute: ez dute ematen merkatuan dagoen guztiaren berri. Artekaritza-zerbitzua ematen duten guneetan, eurek lan egiten duten konpainien produktuak soilik eskaintzen dituzte. Hau da, euren finantza-bazkideen informazioa baino ez dute ematen. Agertzen direnek, hala ere, merkatuko kuotaren % 80 daukate. Artekaritzan aritzen ez diren guneak independenteagoak dira.\nSalerosketa baldintzatua izaten da: artekaritza-zerbitzua ematen dutenen prezioak bereziak izan daitezke, haiek baino eskaini ezin dituztenak. Hau da, erabiltzailea zuzenean erakundearekin harremanetan jartzen bada, agian ez du lortuko halako preziorik. Eskaintza artekari edo bulego jakin batek egiten du, eta gerta daiteke erabiltzailearentzat ez izatea egokiena, urrun geratzen zaiolako edo.


PAPERSIOUX - Banilo\nSaskia ikusi “KROKO” zure saskira gehitu da.\nNeurria: 114 x 114 zm\nBinilo itsasgarri matea\nIrudimenari leiho bat ireki zure gelan, horma leun eta margotuetarako binilo itsasgarri borobil honekin.\nSioux ezaguna naiz, ikasgelako zahar eta jakintsuena, dudarik gabe. Irakasleak zeloa non gordetzen duen dakien bakarra. Burua txoriz betea dudala diote, eta hala da. Baina ez txoriak bakarrik, paperezko elefanteak, oilarrak, krokodiloak,… lagunek egin eta buruan jartzen dizkidate eta haserratzen garenean paperezko pipa atera eta arazoak konpontzen ditugu. Nola ez dute ba txoriek nire buruan egon nahiko? Mundiala naiz!\nBANILOBINILOen materiala horma leun, garbi eta margotuetarako binilo itsasgarri matea da. BANILO diseinuen milaka kolorez inprimatua. Bilbon diseinatu eta Iurretan sortua.\nKokapena erraz burutzeko beharrezkoak diren azalpenak aurkituko dituzu ARGIBIDEAK atalean.\nDoan Iberiar penintsula, Lapurdi, Nafarroa Beherea eta Zuberoara.\nEuropa, Andorra, Ceuta, Melilla, Balear eta Kanaria uharteetara garraioaren kostua BANILOen pisu / bolumena eta entrega helbidearen arabera kalkulatzen da. Bidalketa honen kostua onlineko aurrekontuarekin batera azalduko da.\n10 egunen buruan jasoko duzue. Eskaera jasotakoan, BANILO bakoitza Iurretan (Bizkaia) egin eta hartzaileari bidaltzen diogu.\nKreditu txartelarekin zein transferentzia bidez egin daiteke.\nGomendio, ideia, galderarik baduzu jarri zaitez gurekin harremanetan info@banilo.eus helbidean.\nSKU: B07_PAPER Kategoria Banilobinilo\nBA NI LO\nONDDO. TA ZU?\n© 2020 Eider Eibar\nSaskia 1 Itxi\nBatura partziala: 130,00€\nSaskia ikusi Erosketa burutu\nGogora nazazu Pasahitza ahaztu zaizu?\nResponsable: Tu nombre - Fin del tratamiento: Gestión de tus compras - Legitimación: Tu consentimiento - Comunicación de los datos: No se comunicarán a terceros salvo por obligación legal - Derechos: Acceso, rectificación, portabilidad, olvido


bonjour trisstese 1984. urtean, eraikina amaitu eta egun gutxira, norbaitek Bonjour Tristesse idatzi zuen haren fatxadan. Orduz geroztik, Berlingo Kreuzberg auzoko Schlesische kaleko 8. zenbakian dagoen eraikinak izen hori dauka, Bonjour Tristesse. Egun on, tristezia. Ez dakigu grafitia idatzi zuenak Françoise Sagan idazlearen nobelak bultzatuta, hala hartan oinarrituta egin zen filmak bultzatuta egin zuen. Akaso, Alvaro Siza arkitekto portugaldarraren eraikinaren barru eta kanpoaldean bizi zen tristura salatu nahi zuen bizilagun batek egin zuen... Ez da sekula jakin.\nAlvaro Sizak 1980an jaso zuen eraikin bat egiteko enkargua. Gerrak suntsitutako eraikin batek utzitako eremuan etxebizitza sozialak egiteko eskaria jaso zuen, eta proiektuak 1987ko Nazioarteko Eraikuntza Erakusketarako amaitua behar zuen. Enkargua egin ziotenean, berrirakurketa urbano eta eraikuntza kritiko baten aldeko apustua egin zuen. Inguruko eraikinen ildo germanikoari jarraitzen dio, leihoei eta egiturari dagokionez, baina, azala egiteko orduan, gainazal leun eta ertz gabea eraiki zuen, etxe-aurre osoari eskultura kurbatu baten itxura emanez.\nArkitekturaren ekonomiaren eta praktikotasunaren aldarria egin zuen Sizak. Ideologia ezkertiarreko arkitektoa izaki, etxebizitzako biztanle berriei beren etxeak ahalik eta azkarren egiteko asmoa izan zuen hasieratik, eta, emandako epea baino bi urte lehenago,amaitu zituzten lanak. Eta, amaitu bezain pronto, eraikinak egun on esan zion tristeziari. Hasieran, Alvaro Sizari ez zitzaion batere gustatu grafitia, eta hura ezabatzeko eskatu zuen. Baina fatxada berriro margotzea ez zen batere merkea, eta, irtenbide bat bilatzen\nzuten bitartean, tristezia agurtzen zuen pintadarekin maiteminduz joan zen Siza. Ziurrenik,\nsaudadearekin parekatzen zuelako. Grafitia ezabatzeko irtenbidea topatu zutenerako, etxe hartan habia egina zuen tristeziak.


Aukeratu egun bat - Museo Guggenheim Bilbao\nostirala 19/04/2019 | Ordutegia: 10:00 - 20:00 h\nAllora & Calzadilla. Farmazia tropikala\nTruisms eta Inflammatory Essays, parte hartzeko zabalik\nHelduak: 17 €\nErretiratuak: 9,50 €\nTaldeak: 15 €\nIkasleak (< 26 urte): 9,50 €\nHaurrak eta Museoaren Lagunak doan\nDesgaitasunen bat duten pertsonentzako informazioa\nMuseoaren tarifak Programazio artistikoaren arabera alda daitezke. Erakusketa-aldaketen bitartean aretoak ixten direnez, tarifa murriztuak ezartzen dira.\nBonuak eta beherapenak\nTarifak arte-egitarauaren arabera alda daitezke. Erakusketa-aldaketa bitartean aretoak ixten direnez, murriztutako tarifak ezartzen dira.\nBisitariaren profilaren araberako tarifak daude: helduentzat, haurrentzat, ikasleentzat, erretiratuentzat eta taldeentzat (20 pertsona gutxienez).\n12 urtetik beherako haurrak doan sartzen dira (heldu batek lagundu behar die).\nIkasleek (26 urte baino gutxiago) eta erretiratuek ere beherapenak dauzkate. Nahitaez egiaztagiria aurkeztu behar dute txarteldegian\nArtean bonua Guggenheim Bilbao Museora eta Bilboko Arte Ederren Museora batera sartzeko baliagarria da. Beraz, merkeagoa da bi museoak bisitatu nahi dituzten helduentzat.\nDenbora gutxi baduzu, aukeratu gaur Museoan eskainitako arte- eta arkitektura-ekitaldi nagusiak eta disfrutatu albait gehien zure bisitaldia.\n1. Museoko Atrioa\n2. Terraza itsasadarrari begira\n3. Guggenheim Bilbao Museoaren maisulanak\n4. Arte eta espazioa\n5. Henri Michaux. Beste aldea\nAtrioak 50 m baino gehiagoko garaiera du eta Museoaren benetako bihotza da, baita Frank Gehryren arkitektura-diseinuaren gune nagusia ere. (1. solairua, Atrioa)\nItsasadarrari begira dagoen terrazatik, Atrioaren aldamenean, ikusi Museoa hiri-ingurunean nola integratzen den, erabilitako materialen bidez (titanioa, kristala eta kareharria) eta inguruko eraikinekin eta egiturekin (adibidez, Salbe zubiarekin) daukan erlazioaren bidez. Era berean, ohar zaitez Museoaren kanpoaldea kokapen paregabea dela Guggenheim Bilbao Museoaren Bildumaren kokapen zehatzeko lanak jartzeko; esate baterako, Jeff Koonsen Idi-bihotzak (Tulips, 1995-2004), Louise Bourgeoisen Ama (Maman, 1999, 2001ean urtua) eta Daniel Burenen Arcos rojos / Arku gorriak (2007). (1. solairua)\nHirugarren solairuan, bisita ezazu Guggenheim Bilbao Museoaren maisulanak erakusketa. Artelanak ikusi ahal izango dituzu bertan, besteren artean, Mark Rothko-ren Titulurik gabea (1952–53) (303. aretoan), Anselm Kiefer-en Gau-ordena ospetsuak (Die berühmten Orden der Nacht) (1997) (302. aretoan) eta Jorge Oteiza-ren Bi triedroen elkartzeak sortutako kutxa metafisikoa. Leonardori omenaldia (Caja metafísica por conjunción de dos triedros. Homenaje a Leonardo) (1958) (301. aretoan) (Hirugarren solairua)\nBigarren solairuan, bisita ezazu Arte eta espazioa erakusketa. Artelanak ikusi ahal izango dituzu bertan, besteren artean, Eduardo Chillida-ren Aholkua espazioari V (Consejo al espacio V) (1993) (205. aretoan), Damian Ortega-ren Gauzka kosmikoa (Cosmic Thing) (2002) (209. aretoan) eta Marcius Galan-en Ebakidura diagonala (Seção diagonal) (2008) (204. aretoan). (Bigarren solairua)\nHirugarren solairuan, Henri Michaux. Beste aldea erakusketa dago halaber. Artelanak ikusi ahal izango dituzu bertan, besteren artean, Henri Michaux-en Titulurik gabea (1938) (305. aretoan), Titulurik gabea (1981) (305. aretoan) eta Titulurik gabea (1956) (307. aretoan). (Hirugarren solairuan)\nEGUN BAT MUSEOAN\nIzan esperientzia ahaztezina Guggenheim Bilbao Museoan: gozatu haren erakusketa guztiez eta arkitektura paregabeaz. Baliatu erabilgarri dauden zerbitzu eta tresna guztiak zure bisitaldia osotuena izan dadin.\n1. Guggenheim Bilbao Museoaren historia\n2. Museoko Atrioa\n3. Denboraren materia, Richard Serra\n4. Museoaren barnealdean dauden kokapen zehatzeko lanak\nFrank Gehry arkitekto estatubatuarraren lana da Guggenheim Bilbao Museoa, eta XX. mendeko arkitektura puntakoenaren eredu peto-petoa. Bisitaldia hasteko haren eraikitzearen eta proiektuaren historiaren berri izatea aholkatzen dizugu; areto honetan duzu informazio hori eskuragarri (Guggenheim Instituzioak bideo-pantailan eta ordenagailuetan). (1. solairua, Zero Espazioa)\nRichard Serraren Denboraren materia (The Matter of Time, 1994–2005) instalazio iraunkorra Guggenheim Bilbao Museoaren Bildumako lan nabarmenetako bat da. Artistak ondorengo ibilaldia aholkatzen du: • 104 aretoan sartu eta berehala, gelditu eskuinean instalazioaren ikuspegi partzial bat izateko. • Igo 2. solairuko balkoira kristalezko igogailuen bidez eta, handik, instalazioaren ikuspegi zabala izango duzu. • Itzuli lehenengo solairura eta ibili nahierara eskulturen inguruan, ordena jakinik gabe. (1. solairua, 104 aretoa)\nEgungo artistek, Frank Gehryren eraikineko espazioekin, nola barnealdekoekin hala kanpoaldekoekin, harremanetan egindako kokapen zehatzeko lanak Guggenheim Bilbao Museoaren Bildumaren atal garrantzitsua dira. Museoko Atrioaren eta 103A aretoaren artean Jenny Holzerren Bilborako instalazioa (Installation for Bilbao, 1997) aurkituko duzu. 104 aretoan Richard Serraren Denboraren materia (The Matter of Time, 1994–2005) bisitatu dezakezu. Eraikinaren kanpoaldean, bildumaren kokapen zehatzeko lanak nahiz iraunkorrak ikus ditzakezu, honako artistenak: Daniel Buren, Louise Bourgeois, Eduardo Chillida, Yves Klein, Jeff Koons, Fujiko Nakaya. (1 solairuan, Atrioa, Museoaren Terraza, Museoaren kanpoaldea)\nFilm & Video aretoa bideoarteari eta irudia mugimenduan darabilten lanei eskaintzen zaie. Guggenheim Bilbao Museoak Amie Siegel-en Negua (Winter, 2013) bideo-instalazioa aurkezten du. (103. aretoa)\nGaur egun, aldi baterako erakusketa hauek bisita daitezke: 105. aretoan, bisita ezazu Esther Ferrer. Elkarri lotutako guneak erakusketa, performancearen aitzindaria izan da Espainian, baita arte horren ordezkari nagusienetako bat ere. Bigarren solairuan, bisita ezazu Arte eta espazioa erakusketa. Artelanak ikusi ahal izango dituzu bertan, besteren artean, Eduardo Chillida-ren Aholkua espazioari V (Consejo al espacio V) (1993) (205. aretoan), Damian Ortega-ren Gauzka kosmikoa (Cosmic Thing) (2002) (209. aretoan) eta Marcius Galan-en Ebakidura diagonala (Seção diagonal) (2008) (204. aretoan). Hirugarren solairuan, bisita ezazu Guggenheim Bilbao Museoaren maisulanak erakusketa. Artelanak ikusi ahal izango dituzu bertan, besteren artean, Mark Rothko-ren Titulurik gabea (1952–53) (303. aretoan), Anselm Kiefer-en Gau-ordena ospetsuak (Die berühmten Orden der Nacht) (1997) (302. aretoan) eta Jorge Oteiza-ren Bi triedroen elkartzeak sortutako kutxa metafisikoa. Leonardori omenaldia (Caja metafísica por conjunción de dos triedros. Homenaje a Leonardo) (1958) (301. aretoan) Hirugarren solairuan, Henri Michaux. Beste aldea erakusketa dago halaber. Artelanak ikusi ahal izango dituzu bertan, besteren artean, Henri Michaux-en Titulurik gabea (1938) (305. aretoan), Titulurik gabea (1981) (305. aretoan) eta Titulurik gabea (1956) (307. aretoan). (105. aretoa; bigarren solairua; hirugarren solairua )\nEsperientzia paregabe bat bizi: miatu Frank Gehry arkitektoak Guggenheim Bilbao Museoan diseinatutako txokoak, XX. mendeko arkitektura-lan handienetako bat baita eraikina.\n1. Guggenheim Bilbao Museoa: proiektuaren historia eta arkitektura\n2. Museoaren barnealdea\n3. Kokapen zehatzeko lanak\n4. Museoaren kanpoaldea\n5. Bilboko hiri-antolamendu berria\nFrank Gehry arkitekto estatubatuarraren lana da Guggenheim Bilbao Museoa, eta XX. mendeko arkitektura puntakoenaren eredu peto-petoa. Bisitaldia hasteko haren eraikitzearen eta proiektuaren historiaren berri izatea aholkatzen dizugu; areto honetan duzu informazio hori eskuragarri ( Guggenheim Instituzioak bideo-pantailan eta ordenagailuetan). (1. solairua, Zero Espazioa)\nMiatu Frank Gehryren arkitektura liluragarria: barneratu txoko guztietan, hots, ibili askotariko aretoetatik, zeharkatu pasabideak eta gelditu eta so egin kanpoalderako ikuspegi zoragarriei. ()\nEgungo artistek, Frank Gehryren eraikineko espazioekin, nola barnealdekoekin hala kanpoaldekoekin, harremanetan egindako kokapen zehatzeko lanak Guggenheim Bilbao Museoaren Bildumaren atal garrantzitsua dira. Museoko Atrioaren eta 103A aretoaren artean Jenny Holzerren Bilborako instalazioa (Installation for Bilbao, 1997) aurkituko duzu. 104 aretoan Richard Serraren Denboraren materia (The Matter of Time, 1994–2005) bisitatu dezakezu. Eraikinaren kanpoaldean, bildumaren kokapen zehatzeko lanak nahiz iraunkorrak ikus ditzakezu, honako artistenak: Daniel Buren, Louise Bourgeois, Eduardo Chillida, Yves Klein, Jeff Koons, Fujiko Nakaya eta Anish Kapoor. (Atrioa, 104 aretoa, Museoaren kanpoaldea)\nItsasadarrari begira dagoen terrazatik, Atrioaren aldamenean, ikusi Museoa hiri-ingurunean nola integratzen den, erabilitako materialen bidez (titanioa, kristala eta kareharria) eta inguruko eraikinekin eta egiturekin (adibidez, Salbe zubiarekin) daukan erlazioaren bidez. Era berean, ohar zaitez Museoaren kanpoaldea kokapen paregabea dela Guggenheim Bilbao Museoaren Bildumaren kokapen zehatzeko lanak jartzeko; esate baterako, Jeff Koonsen Idi-bihotzak (Tulips, 1995-2004), Louise Bourgeoisen Ama (Maman, 1999, 2001ean urtua) eta Daniel Burenen Arcos rojos / Arku gorriak (2007). (1. solairua, Museoaren Terraza)\nMuseoaren barnealdea bisitatu ondoren, gure aholkua duzu kanpoaldera irtetea eta eraikinaren inguruan paseatzea. Azken urteotan, Bilbok itxuraldaketa miragarria izan du. Frank Gehryk ez ezik, nazioarteko ospea duten arkitektoek, hala nola, Santiago Calatravak, Arata Isozakik edo Rafael Moneok, eraldatze horretan lagundu duten eraikinak proiektatu dituzte. Ibili oinez Salbe zubiaren azpitik, igo Calatravaren zubira (Zubizuri) eta joan Isozaki Atearen arteko eskaileretan gora hiriaren ikuspegi berriak miresteko. (Museoaren kanpoaldea)\nHaurrentzat eta eurak laguntzen dituzten helduentzat. Bisitatu Guggenheim Bilbao Museoa familiarekin! Baditugu haurrentzat bereziki diseinatutako jarduera eta material ugari eta, horiei esker, elkarrekin disfrutatu ahal izango duzue Museoan.\n2. Kokapen zehatzeko lanak\n5. Jatetxea eta Kafetegia\nFrank Gehry arkitektoaren eraikinean barrena ibiltzea jolas dibertigarria izan daiteke, nolako materialez eraikia izan den ezagutzeko (titanioa, kristala, kareharria eta igeltsua) edo Museoaren barnealdea zein kanpoaldea aldi berean ikus ditzakezun tokiak aurkitzeko. (1. solairua, Atrioa)\nEgungo artistek, nola Museoaren barnealdean hala kanpoaldean, Frank Gehryren eraikineko espazioekin harremanetan egindako kokapen zehatzeko lanak Guggenheim Bilbao Museoaren Bildumaren atal garrantzitsua dira. Museoaren barnealdean zein kanpoaldean daude. Segur aski Museora heltzean, txakurkume erraldoi bat ikusi duzu plazan lorez josita. Orain, itsasadarrera begiratzen duen terrazatik, Atrioaren aldamenean, bilatu armiarma eta idi-bihotz lore batzuk; harrigarriak irudituko zaizkizu haien tamaina eta egiteko baliatutako materialak. (Museoko Plaza, Museoaren Terraza.)\nLehenengo solairuan ibil zaitez Richard Serra-ren Denboraren materia (The Matter of Time, 1994–2005) instalaziotik (104. aretoan) eta aztertu eskulturen, behatzailearen eta espazioaren artean sortzen diren harremanak. Hirugarren solairuan ikusi Anselm Kiefer-en Gau-ordena ospetsuak (Die berühmten Orden der Nacht, 1997) (302. aretoan). (104. aretoa; bigarren solairua; hirugarren solairua)\nMuseoko arropazaindegian, haurrentzako aulkiak eta haurrak eramateko motxilak dituzu eskueran zure bisitaldia erosoagoa izan dadin. (1. solairua, Arropazaindegia)\nMuseoak aukera gastronomiko zabala eskaintzen du:Nerua jatetxean esperientzia ahaztezina bizi dezake bezeroak sukaldaritza bereziaren bitartez: tokiko eta sasoiko produktuak, natura oinarri, eskaintzen ditu. Michelin gidako “izar” batez eta Repsol gidako hiru “eguzki”z saritu dituzte bertako plateren bikaintasuna. Bistró Guggenheim Bilbao goi-sukaldaritzaren prêt-àporter da. Abangoardiako ikuspegitik interpretatzen dituzte Bilboko usadiozko jaki eta edariak, eta nortasun handiko gunean dasta daitezke. Terraza ere badu, goizaldeko ordu bata arte zabalik. Bar Guggenheim Bilbao tabernan inguruko produktuek eta abangoardiako sukaldaritzak bat egiten dute. Pintxoek tradizioaren onena gordetzen dute berrikuntza ukitu berezia daukatela. (Jatetxea eta Kafetegia)\nMuseoak ondorengo tresnak eskaintzen dizkie familiei (dohainik Museora sartzean): Denboraren materiarako haurrentzako entzuteko gida Familientzako jardueren gida Gidaridun bisitaldiak eta bisita-tailerrak (1. solairua, Informazio-mahaia)\nGuggenheim Museoen Bilduma Iraunkorra Solomon R. Guggenheim Foundationen jabetzako lanek osatzen dute, tartean direla New Yorkeko Solomon R. Guggenheim Museum eta Veneziako Peggy Guggenheim Collection, Berlingo Deutsche Guggenheimek bere mandatu-programaren bidez eskuratutako lanak eta Guggenheim Bilbao Museoaren Bilduma.\n1. Guggenheim Museoei buruzko bideoak\n2. Denboraren materia, Richard Serra\n4. Guggenheim Bilbao Museoaren maisulanak\nGure aholkua duzu bisita hasteko Guggenheim Museoen eta horien bildumen historiari buruzko 3 minutuko bideoa ikustea. Areto honetan bertan proiektatzen da. (1. solairua, Zero Espazioa)\nRichard Serraren Denboraren materia (The Matter of Time, 1994–2005) instalazio iraunkorra Guggenheim Bilbao Museoaren Bildumako lan nabarmenetako bat da. Artistak ondorengo ibilaldia aholkatzen du: •104 aretoan sartu eta berehala, gelditu eskuinean instalazioaren ikuspegi partzial bat izateko. • Igo 2. solairuko balkoira kristalezko igogailuen bidez eta, handik, instalazioaren ikuspegi zabala izango duzu. • Itzuli lehenengo solairura eta ibili nahierara eskulturen inguruan, ordena jakinik gabe. (1. solairua, 104 aretoa)\nEgungo artistek, Frank Gehryren eraikineko espazioekin, nola barnealdekoekin hala kanpoaldekoekin, harremanetan egindako kokapen zehatzeko lanak Guggenheim Bilbao Museoaren Bildumaren atal garrantzitsua dira. Museoko Atrioaren eta 103A aretoaren artean Jenny Holzerren Bilborako instalazioa (Installation for Bilbao, 1997) aurkituko duzu. 104 aretoan Richard Serraren Denboraren materia (The Matter of Time, 1994–2005) bisitatu dezakezu. Eraikinaren kanpoaldean, bildumaren kokapen zehatzeko lanak nahiz iraunkorrak ikus ditzakezu, honako artistenak: Daniel Buren, Louise Bourgeois, Eduardo Chillida, Yves Klein, Jeff Koons, Fujiko Nakaya eta Anish Kapoor. (Atrioa, Museoaren Terraza, Museoaren kanpoaldea)\nGuggenheim Bilbao Museoak arte moderno eta garaikideko aldi baterako erakusketen programazio dinamikoa dauka, baita tarteka arte klasikokoak ere, eta, hala, Artearen Historiaren testuinguruan, nazioarteko artearen ikuspegi zabala eskaintzen du.\n2. Esther Ferrer. Elkarri lotutako guneak\n3. Arte eta espazioa\n4. Henri Michaux. Beste aldea\n105. aretoan, bisita ezazu Esther Ferrer. Elkarri lotutako guneak erakusketa, performancearen aitzindaria izan da Espainian, baita arte horren ordezkari nagusienetako bat ere. (105 aretoan)\nBigarren solairuan, bisita ezazu Arte eta espazioa erakusketa. Artelanak ikusi ahal izango dituzu bertan, besteren artean, Eduardo Chillida-ren Aholkua espazioari V (Consejo al espacio V) (1993) (205. aretoan), Damian Ortega-ren Gauzka kosmikoa (Cosmic Thing) (2002) (209. aretoan) eta Marcius Galan-en Ebakidura diagonala (Seção diagonal) (2008) (204. aretoan). (Bigarren solairuan)\nDeskubritu Museoko berrikuntzak eta erakusketen, eraikinaren edo Museoaren proiektuaren hainbat alderdiri buruzko ikuspegi pertsonalak, are ohiko bisitaria bazara ere. Maider Lópezen gomendioa. Maider López artistak aholkatuta, ez itzazu galdu Museoko zure bisitaldian ondorengo toki, artelan eta xehetasun bereziak.\n1. 2. solairua, 104 aretoa behatzeko balkoia\n2. Arkitekturaren xehetasuna: gatzariak\n3. Barrutik kanpora begira edo eserleku batean eserita solasean edo irakurriz Museoa disfrutatu.\n4. Fujiko Nakaya. Laino-eskultura 08025 zk. (F.O.G.) [Fog Sculpture #08025 (F.O.G.)]\nMaider López: "Museoaren ezinbesteko toki bat da Richard Serraren lan guztiak behatzeko ikuspegia ematen digun balkoia. Aretoaren espazio-banaketaz jabetuko zara: lehenago espazioan bizi izan duzuna airetiko ikuspegiz ikusiko duzu. Aretotik bertatik ibiltzearen aldean, esperientzia hau zein desberdina den deskubrituko duzu". ()\nMaider López: "2. eta 3. solairuko pasabidetik ibiliz, Frank Gehryren gatzari handiak eraikinean nola bermatzen diren ikus dezakegu. Beti izan dut gustuko ezkutuko arkitektura-xehetasunak deskubritzen ibiltzea, lehenengo begiratu batetik haraindi eraikina deskubritzea". ()\nMaider López: "Museoak erakusketak eta artelanak ikusteko aukera eskaintzen digu eta horrez gain toki bat da bere horretan. Museoa bizitzeko, harekin harremanetan izateko eta bertan esperimentatzeko gure eran oinarrituz, Museoa eraldatzeko bisitariek daukagun gaitasuna interesatzen zait". ()\nMaider López: "Lan honek esperientzia-une bat sortzen du, paisaiaren aldaketa bat, eta espazio publikoa aldatzen du. Artelan honetan interesatzen zaidana halabeharraren faktorea da: existitzen denik jakin gabe joan zaitezke Museotik, edo piztuta aurki dezakezu egoera berriak sortzen, nolabaiteko konplizitatea, adibidez, une batez lainoa sartu dela sinestera heltzea". ()


Adimen artifizialeko tekniketan oinarritutako trazabilitate-sistema garatzen dute | Consumer\nAdimen artifizialeko tekniketan oinarritutako trazabilitate-sistema garatzen dute\nTomatearen elikadura-kate osoaren kontrol handiagoa lortzea da helburua\nAinia teknologia-zentroak trazabilitate-sistema pilotu bat garatu du, adimen artifizialeko tekniketan eta softwarearen elkarreragingarritasunean oinarritua, tomatearen elikadura-kate osoaren kontrol handiagoa lortzeko. Gailu pilotuak hainbat enpresatan ezarri dira, prozesu osoa automatikoki kontrolatzeko, hazietatik hasi eta azken banaketaraino.\nAiniak software adimenduneko azpiegitura bat sortu du, produktuaren eta prozesuaren datuak eta informazioa denbora errealean jasotzeko eta elektronikoki trukatzeko aukera ematen duena, bai eta mikrogailu elektroniko batzuk ere, hala nola nanosentsoreak eta minilaboratorioak, neurketa-txip batean, parametro batzuk bilduko dituena, hala nola kalibrea, gogortasuna, kolorea, heldutasuna eta produktuaren balizko akatsak.\nEnpresek elektronikoki eta berehala arakatu ahal izango dute tomatearen elikadura-katea, eta, une oro, elikadura-segurtasunari buruzko informazio sentikorra izan ahal izango dute. Hala, produktuaren elaborazio-, merkaturatze-, banaketa- eta azken erabilera-prozesuan parte hartzen duten eragile guztiekin integrazio handiagoa lortuko dute, eta, hala, elikagai-gorabeheren aurrean lankidetza hobetuko dute.\n“Etorkizunean, kode baten bidez eta ahalik eta kostu gehigarririk txikienarekin, elikagaiek elikatze-katean egin dituzten urratsei buruzko informazioa izango du kontsumitzaileak”, azaldu dute Ainiatik.\nainia elikatze-kate información-eu objetivo-eu tomatea


Arrainetan gene-zirkuituak berrantolatzen - Zientzia Kaiera\nArrainetan gene-zirkuituak berrantolatzen\nZiklidoek arrain-talde handi bat osotzen dute, ornodunen artean talde handienen artean dagoena. Orain arte 1.500 espezietik gora sailkatu dira talde horretan eta, urtero espezie berriak aurkitzen direnez, uste da 2.000-3.000 espezie inguru dituela talde honek.\nZiklidoak aurkitzen dira Afrikako, Madagaskarreko, Indiako, Asiako mendebaleko eta Hego Ameriketako ibai eta itsasertzetan, eta munduan zeharreko akuario askotan ere. Talde honetako espezie batzuk elikagai gisa garrantzitsuak badira ere –tilapia, esate baterako–, taldeko espezie asko ezagunak dira akuarioen zaleek asko preziatzen dituztelako. Eboluzioa ikertzeko ere oso preziatua da arrain-talde hau.\nEsan bezala, ziklidoak hainbat kontinentetan zehar barreiatu badira ere, eboluzioaren ikuspuntutik, interesik handiena eta jakin-mina pizten duten ziklidoak dira Afrikako Aintzira Handietan bizi direnak –batik bat Tanganyika, Victoria, Malawi, eta Edward lakuetan–. Aipatutako laku horiek denbora oso gutxian kolonizatu zituzten ziklidoek espezie-talde gutxi batzuetatik abiatuta, erradiazio adaptatiboa esaten zaion prozesuaren ondorioz, hain zuzen ere. Hala, arrain hauek genetikoki elkarren gertukoak badira ere, askotariko nitxo ekologiko okupatzen dituzte; eta sekulako ezaugarri-dibertsitatea dute, hala nola morfologian, hortzetan, kolore-patroian edota portaeran. Gainera, modu paraleloan ezaugarri berdinak garatu dituzten espezieak aurki daitezke ziklidoen artean. Hau da, laku ezberdinetan itxuraz antzekoak diruditen espezieak bizi dira, beren jatorri ebolutiboa ezberdina bada ere.\n1. irudia: Victoria Lakua (Argazkia: Tsaubah – CC BY-SA 4.0 lizentziapean. Iturria: Wikimedia)\nZiklidoek duten aniztasun horren bultzadan hainbat gene-mekanismok parte hartu dutela ikusi da: geneen funtzioa erregulatzen duten gene-osagaien eboluzio arina gertatu izana; espezieen artean geneen funtzionamenduan ezberdintasunak egotea; edota geneen funtzioa erregulatzen duten bideen moldapen ebolutiboak gertatzea. Pentsatu behar da erregulazio-bide horiek gene-zirkuituak bezalakoak direla: aldi berean, modu koordinatu batean, hainbat generen aktibitatea piztu, modulatu edo itzaltzen da gene horien jarduera zelulen beharretara doitzeko. Gainera, aipatutako mekanismo horiei batu behar zaie ziklidoen jatorria berria dela eta gene-fluxua mantentzen dela. Ondorioz, pentsa daiteke geneen funtzionamenduaren kontrolean eragin garrantzitsua dutela gene-zirkuitoetan gertatzen diren aldaketa ebolutiboek. Eta ziklidoetan ikusten den itxura-aniztasuna aldaketa horien isla izan daitekeela. Lan berri batek aldaketa ebolutibo horiek aztertu ditu.\nAipatutako gene-zirkuitu horiek ikertzeko ia 70 mila generen espresioa–funtzionamendu-maila– neurtu zituzten bost ziklidoren –O. niloticus, N. brichardi, A. burtoni, P. nyererei eta M. zebra espezieen– sei ehunetan –garun-ehunean, begi-ehunean, bihotz-ehunean, giltzurrun-ehunean, muskulu-ehunean eta testikulu-ehunean–. Ehun horietan duten funtzionamendu-maila kontuan izanda, metodo konputazionalak erabilita, zehaztu zuten zein diren modu koordinatuan lan egiten duten gene-taldeak, hau da, gene-zirkuituetan parte-hartzen duten geneak. Horrela, definitu zuten hainbat gene-talde –1.200-1.500 gene inguruz osotuta zeudenak– eta ondorioztatu zuten gene-talde horietako batzuk ehun batzuen espezifikoak zirela. Gainera, ikusi zuten gene-talde horien antolaketa antzekoa zela ebolutiboki gertukoak ziren espezieetan; eta bazeudela berrantolatuta zeuden gene-taldeak, espezieen artean geneen funtzionamenduan aldakortasun handiena zuten geneek osotzen zuten gene-taldeak, hain zuzen ere.\n2. irudia: Pundamilia (Haplochromis) nyererei ziklidoa. (Argazkia: Kevin Bauman – CC BY 1.0 lizentziapean. Iturria: Wikimedia)\nGene-taldeen arteko berdintasunak eta ezberdintasunak oinarri hartuta, aztertutako espezieetan gene bakoitzak izan zuen ibilbidea arakatu zuten, hau da, gene-talde berdinean mantentzen ote ziren aztertu zuten. Horretarako, bost espezieetan parekoak diren geneen ibilbidea aztertu zuten. Hala, ondorioztatu zuten gene horien %40k espezieren batean gene-taldez aldatu zela; eta aldaketa horien eragileak geneen funtzionamendua kontrolatzen duten transkripzio-faktore deitutako gene-osagaiak izan zitezkeela.\nTranskripzio-faktoreak geneen funtzionamendua apaltzen edo areagotzen duten gene-osagaiak dira, zelulak jasotzen dituen kinaden arabera beren kontrolpean dauden geneen funtzionamendua aldatzen duten geneak, hain zuzen ere. Kontrol hori gauzatzeko, transkripzio-faktoreek geneen hasieratik gertu dauden sekuentziak ezagutzen dituzte eta, horrela, geneen funtzionamendua doitzen dute. Sekuentzia horietan aldaketak badaude gene hori kontrola dezaketen transkripzio-faktoreak alda daitezke. Hala, ikertzaileek ikusi zuten gene-taldeen berrantolaketan eragin handia zutela transkripzio-faktoreek ezagutzen dituzten sekuentzia horien arteko ezberdintasunek. Nolabait, aipatutako aldaketa horiek gene-zirkuitoen konexioetan aldaketak izango lirateke, gauzatzen duten funtzio-biologikoan aldaketak eragiten. Eta, dirudienez, ziklidoetan eboluzio-indarrek konexio horiekin jokatu dute, eta gene-zirkuitoen aniztasuna eragin dute horrela.\n3. irudia: Niloko tilapia (Argazkia: Bjørn Christian Tørrissen – CC BY-SA 3.0 lizentziapean. Iturria: Wikimedia)\nIkertzaileek adibide gisa jartzen dituzte ikusmenean parte hartzen duten gene-zirkuitoetan gertatuko aldaketak. Ziklidoek argiarekiko espektro-sentikortasun hein handia dutenez, gene-zirkuitoen aldaketek aniztasun hori azal lezakete. Hori baieztatzeko, ikertzaileek opsinak deitutako geneak aztertu zituzten, argiarekiko sentikorrak diren geneak, hain zuzen ere. Hala, ikertzaileek ikusi zuten mota horretako gene batzuk kontrolatzen dituzten transkripzio-faktoreak ezberdinak zirela espezieen artean eta, ondorioz, opsinek parte hartzen duten gene-zirkuitoak, ezberdinak. Adibidez, halako gene-zirkuitoen berrantolaketak detektatu zituzten bi gene-multzoetan: ziklidoek ultramorea ikusteko erabiltzen dituzten geneetan edota ikusmena argia ez den egoeretan ziklidoek erabiltzen dituzten geneetan.\nLaburbilduz, ziklidoen eboluzio arin eta harrigarrian eragina izan dute gene-zirkuitoetan gertatu diren berrantolaketek. Hau da, ziklidoen aniztasunaren iturri izan daiteke geneen funtzionamendua koordinatzen duten gene-osagaiek zein gene kontrolatzen dituzten aldatzea. Hurrengokoan, akuarioren aurrean arrain hauei begira zaudela, pentsa dezakezu eboluzioaren mekanismoak arrain hauek bezain txundigarriak direla.\nMehta, T.K., Koch, C., Nash, W. et al. (2021). Evolution of regulatory networks associated with traits under selection in cichlids. Genome Biology, 22, 25. DOI: https://doi.org/10.1186/s13059-020-02208-8\nArgitalpen-data: 2021/02/23 · Atala: Dibulgazioa, Kolaborazioak\nAsteon zientzia begi-bistan #339 – Zientzia Kaiera\n[…] ezagutzeko aukera paregabea eskaini digu Koldo Garciak. Arrain-talde oso bitxia da. Testu honetan zehazki ziklidoen eboluzioari eta gene-mekanismoei […]


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa)\nAutomatizazioa eta robotika industriala (Heziketa Zikloa). Goi maila 5 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 5 Fabrikazio Mekanikoko Sistema Automatikoen Programazioa (Modulua) 5 Fabrikazio mekanikoko produkzioaren programazioa (Heziketa Zikloa). Goi maila Gehiago ... 5 Galdaketa eta pulbimetalurgiaren bidezko produkzioa (Heziketa Zikloa). Goi maila 5 Instalazioa eta mantenimendua (Lanbide Arloa) 5 Lanbide Heziketa 5 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 5 Muntaia- eta mantentze-lan elektriko/elektronikoak (Modulua) 5 Sistema automatizatuak (Modulua) 4 Linea automatizatuen muntaia- eta mantentze-lanak (Modulua) 2 Lan giroko harremanak (Zeharkako Ikasgaia) 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Linea Automatizatuen Eroapena eta Mantentze Lanak (Modulua) 1 Mekatronika Industriala (Heziketa Zikloa). Goi maila 1 Neurketa eta Erregulazio Sistemak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


BARI hiriak, Italia, ULMAko drainadura lineal sistema aukeratu du | ULMA Architectural\nHasiera Kanalizazioa eta Drainatzea Proiektuak BARI hiriak, Italia, ULMAko drainadura lineal sistema aukeratu du\nItaliako Bari hiriko, Apulia eskualdea, etorbide nagusia eraberritze lanetan murgilduta egon da. ULMA Architectural Solutionsek gaitasun hidrauliko handiko kanalen horniketa egin du euri-uren drainadura egiteko etorbide guztian (800m).\nBi sistema aukeratu dira: EUROSELF sistema eta U sistema, biak sareta artekatuarekin: altzairu galbanizatua 30/10, lerrokatze azkar eta perfekturako kalibratutakoak. Aipatzekoa da mota horretako saretari esker drainadura sistema guztiz mimetizatzen dela hiri-arkitekturan, bide zolaketarako aurreikusitako amaiera estetikoan eragin gabe.\nBariko IdrotermSrl enpresarekin izandako lankidetzari esker, posible izan da horniketa eta aholkularitza zerbitzu integrala bermatzea. Horri esker, ULMA produktuen kalitatearen batera, lanak egin dituen enpresak instalazioaren iraupena optimizatu ahal izan du, aurreikusitako epeak errespetatuta.\nBetebehar tekniko altuko produktua bermatzea izan da proiektu horretarako ULMA aukeratzearen arrazoi nagusia. Izan ere, gure materialak, hormigoi polimeroa, ohiz kanpoko ezaugarri hauek ditu:\nKonpresio erresistentzia [1.000 kp/cm²]\nFlexio erresistentzia [250 kp/cm²]\nKorrosio eta urradura erresistentzia\nGainazal laua drainadura eraginkorra bermatzeko gai dena.\nUra xurgatzeko indizea ia-ia ezdeusa\nULMA produktu gama\nEskainitako sistemak merkatuko gamarik osoena osatzen du, Europako kalitate arauak zorrotz betetzen dituzten produktuekin.\nAipatutako SELF eta U gametatik, altura txikiko MINI kanal gama bizilekuetako aplikaziorako (C250 klasera arte) eta SM errepideetako aplikaziorako (F900 klasera arte). Familia S eta F sistemek osatzen dute, trafiko astuneko guneetarako diseinatutakoak eta edozein emari betekizun betetzen dutenak, dimentsio eta sekzio hidrauliko aukeragatik. Horrez gain, malda jarraitua %2.5 edo eta ur-jauziaren erako malda gehitzeko aukera dute.\nAmaitzeko, KOMPAQDRAIN sistema berria, kanal konpaktuen familia, erabat hormigoi polimeroan egindakoa, etorkizuneko aurrerapena (F900 arteko karga motetarako EN-1433 arauaren arabera) Max Flow® sistema esklusiboarekin.


Eskuidatzia Piano Forte-rako\nConseiller des Dames et des Demoiselles-en (1865) inprimaki soltea\nB. Eslava-ren partitura\nFUNTSA A170 – Zabala Sendia\nZavala abizena Gipuzkoako Ordizia eta Tolosa herriekin erlazionatzen da. Tolosako Aramburu Jauregian bizi zen senideena zen musika bilduma, eta beraiena zen ere Zavalarreta izeneko landa eremuko etxea.\nFuntsean sendiak XIX. mendearen bigarren erdian erabili izan zituen partituren bilduma jasotzen da. Partituretan Florencio Zavala, Concepcion Zavala, Miguel Mª de Zavala, Dionisio Montel, Higinio de Garmendia, Maria Yrizar edo Zavalarreta sinadurak azaltzen dira. Funtsa Tolosan osatu zen.\nErreferentzi-kodea: ES RE A170\nIzenburua: Zabala Familia\nTamaina eta euskarria: 1.20 m., 7 kutxa\nSortzailearen izena: Familia Zavala – Zabala Familia\nKorporazioaren historia / Datu biografikoak: Zavala abizena Gipuzkoako Ordizia eta Tolosa herriekin erlazionatzen da. Tolosako Aramburu Jauregian bizi zen senideena zen musika bilduma, eta beraiena zen ere Zavalarreta izeneko landa eremuko etxea.\nSarrerari buruzko datuak: Xabier Mirena Zabala Zeberiok(Hondarribia) 2013. Urtean dohaintzan eman zion funtsa Eresbili.\nGarrantzia eta edukia: Funtsean inprimatutako partiturak aurkitzen ditugu, pianorako eta ganberarako nagusiki, eta horien artean aipagarriak dira Antonio Romerok eta Bonifacio Eslavak Madrilen argitaratu zituzten partiturak. Frantziako modako aldizkarietako musika gehigarriak ere jasotzen dira bai eta Aires Vascongados bildumako zenbaki solteak ere.\nA. Pianorako musika. Eslava eta Romero argitalpenak\nB. Pianorako musica. Frantziako argitalpenen harpidetzak\nC. Bi eskutarako piano musika\nD. Lau eskutarako piano musika\nE. Biolin eta pianorako musika\nF. Flautarako musika\nG. Ahots eta pianorako musika\nH. Erlijioso musika\nI. Instrumentu talderako musika\nDokumentuen hizkunta (k) / Idazkera (k): Partiturak frantsesez, euskaraz, gazteleraz eta latinez daude.\nDeskribapenerako baliabideak: 2016ko urtarrila eta otsaila bitartean Mark Barnés-ek egin zuen katalogo informatikoa File-Maker-en.\nDeskribapen(ar)en data(k): 2016ko otsailak 19an Mark Barnések egindako deskribapena.\nGaiak: Pianorako musika / Ganbara musika


Cesson-Sévigné - Wikipedia, entziklopedia askea.\nJean-Pierre Savignac (en)\nRennes, Betton, Acigné, Chantepie, Domloup, Noyal-sur-Vilaine eta Thorigné-Fouillard\n17.312 (2018ko urtarrilaren 1a)\n8.826 (%51) 8.700 (%50.3)\nWaltrop eta Carrick-on-Shannon\nCesson-Sévigné (bretainieraz Saozon-Sevigneg) Ille eta Vilaine departamenduan dagoen Bretainiako udalerria da, Bro Roazhon lurralde historikoan. Rennes hiriaren metropoli eremuaren barnean dago. 2013ko erroldaren arabera 16.784 biztanle ditu.\nRennes hiriaren ekialdean kokaturik dago, Vilaine ibaiaren ertzean.\nNekazal eremua izan da historian zehar. XI mendean de Saxonis izena izan zuen, 1152an Cesson eta 1921 urtean Cesson-Sévigné izena hartu zuen.\n1968an oraindik herrixka bat izaten jarraitzen zuen, 3.658 biztanle baino ez baitzituen. Rennes handtzearekin batera metropoli eremua ere populatuz joan zen eta 2000 urtean 15.000 biztanletako langa pasatu zuen.\nJean Boucher artista erromantiko-errealistaren eskultura ugari daude herrian kokatuta. Parke eta lorategi asko ere baditu eta sari ugari jaso ditu, esate baterako 1999ko Entente Florele Europako lehiaketan urrezko domina eta 2005ean Frantziako Sari Nagusia.\nVilaine ibaiaren gaineko zubia.\nOrriaren azken aldaketa: 9 azaroa 2020, 17:19.


EBAZPENA, 2020ko urriaren 19koa, Ingurumen Administrazioaren zuzendariarena, zeinaren bidez formulatzen baita Apattaerreka eskualde-industrialdeko «18.1 (Tolosa) - Ibarrako Lursailak» azpieremuari buruzko Hiri Antolamenduko Plan Bereziaren Ingurumen Adierazpen Estrategikoa. - Eusko Jaurlaritza - Euskadi.eus\n2018ko apirilaren 12an, Ingurumen Administrazioaren Zuzendaritzak emandako ebazpenaren bidez, Hiri Antolamenduko Plan Bereziaren ingurumen-azterketa estrategikoaren irismen-dokumentua formulatu zen. Plan Berezi hori Tolosa eta Ibarrako udal-mugarteetako Apattaerreka eskualde-industrialdeko «18.1 (Tolosa) Ibarrako Lursailak» azpieremuari buruzkoa da (aurrerantzean, Plana).\nIragarki baten bidez, Tolosako Udalak eta Ibarrako Udalak 45 egunez jendaurrean jarri zuten Plana eta ingurumen-azterketa estrategikoa, baita azterketa horren laburpen ez-tekniko bat ere, egoki iritzitako alegazioak aurkeztu ahal izateko, eta, halaber, iragarki hori 2019ko ekainaren 26ko (120. zk.) eta ekainaren 19ko (115. zk.) Gipuzkoako Aldizkari Ofizialean argitaratu zen.\nJendaurrean jartzeko izapidea amaiturik, egiaztatu da ez dela alegaziorik jaso.\nAbenduaren 9ko 21/2013 Legearen 22. artikuluan ezarritakoa aplikatuz, Tolosako Udalak kontsulta egin zien ukitutako administrazio publikoei eta interesdunei, zeinak aurretik ere kontsultatuak izan baitziren arauaren 19. artikuluan ezarritakoaren arabera, eta 45 eguneko epea eman zien egoki iritzitako txostenak eta alegazioak aurkez zitzaten. Horien ondoreak espedientean daude jasota.\n2020ko irailaren 28an, Tolosako Udalak osatu du Hiri Antolamenduko Plan Bereziaren ingurumen-adierazpen estrategikoaren eskabidea (Plan berezi hori Apattaerreka eskualde-industrialdeko «18.1 (Tolosa) Ibarrako Lursailak» azpieremuari buruzkoa da), arau hauen arabera: 3/1998 Lege Orokorra, otsailaren 27koa, Euskal Herriko Ingurugiroa Babestekoa; 21/2013 Legea, abenduaren 9koa, eta 211/2012 Dekretua, urriaren 16koa, planen eta programen ingurumen-ebaluazio estrategikoaren prozedura arautzekoa.\nHiri Antolamenduko Plan Bereziaren azken proposamena, 2020ko martxokoa (Plan berezi hori Tolosa eta Ibarrako udal-mugarteetako Apattaerreka eskualde-industrialdeko «18.1 (Tolosa) Ibarrako Lursailak» azpieremuari buruzkoa da).\nHiri Antolamenduko Plan Bereziaren ingurumen-azterketa estrategikoa, 2020ko martxokoa (Plan berezi hori Tolosa eta Ibarrako udal-mugarteetako Apattaerreka eskualde-industrialdeko «18.1 (Tolosa) Ibarrako Lursailak» azpieremuari buruzkoa da).\nBeste dokumentu batzuk, eraginpeko administrazio publikoei eta interesdunei egindako kontsulta-izapidearen emaitzak deskribatzen dituztenak.\nLaburpen bat, zeinak jasotzen baitu planaren azken proposamenean nola txertatzen diren ingurumen-alderdiak, ingurumen-azterketa estrategikoa eta kontsultak.\nEra berean, Euskal Herriko Ingurugiroa Babesteko otsailaren 27ko 3/1998 Lege Orokorraren 42. artikuluaren arabera, ingurumen-inpaktuaren ebaluazioek era egokian bermatuko dute, besteak beste, plangintza-prozesuaren lehen faseetan egingo dela ingurumenaren gaineko eraginen analisia, betiere, aukerarik egokienak hautatzeko asmoz eta aintzat hartuta hor gauzatuko diren jardueren metatze- eta sinergia-ondorioak.\nAbenduaren 9ko 21/2013 Legean ezarritakoa aplikatuz, administrazio publiko batek onartutako planetan beharrezkoa izango da ingurumen-ebaluazio estrategiko arrunta egitea, baldin eta lege-mailako xedapen batek ebaluazioa egin eta onartzea eskatzen badu planak ingurumenaren gainean izan daitezkeen ondorio esanguratsuengandik.\nHalaber, otsailaren 27ko 3/1998 Legearen 46.1 artikuluan ezarritakoari jarraituz, ingurumen-inpaktuaren gaineko baterako ebaluazio bat egin behar da, hau da, aipatu legearen I. eranskineko A. apartatuan jasotako planen ingurumen-ebaluazio estrategikoa, baldin eta ebaluatu beharreko plan horiek ingurumenean ondorio adierazgarriak eragiteko modukoak badira.\nHalaber, abenduaren 9ko 21/2013 Legearen 17. artikuluan eta hurrengoetan eta Planen eta programen ingurumenaren gaineko eraginaren ebaluazio estrategikoa egiteko prozedura arautzeko urriaren 16ko 211/2012 Dekretuaren 8. artikuluan eta hurrengoetan adierazitakoaren arabera, bai Tolosako Udalak bai Ingurumen Administrazioaren Zuzendaritzak beharrezkoa den guztia xedatu dute Planaren ingurumen-ebaluazio estrategikoaren prozedura aurrera eraman ahal izateko ingurumen-azterketa estrategiko baten bidez, zeinaren irismena aurrez ezarri den kontsulta publikoen eta eraginpeko administrazio publikoen eta herritar interesdunen parte-hartze prozeduraren bidez.\nDokumentazio teknikoa eta txostenak aztertu ostean, Planaren ingurumen-ebaluazio estrategikoaren espedientean daudenak, eta kontuan hartuta ingurumen-azterketa estrategikoa zuzena dela eta indarrean dagoen araudian aurreikusitako alderdiak betetzen dituela, irismen-dokumentuan azaltzen diren baldintzak barne, Ingurumen Administrazioaren Zuzendaritzak ingurumen-adierazpen estrategiko hau ematen du, horretarako organo eskuduna den heinean (hala ezartzen dute honako arau hauek: 3/1998 Legea, otsailaren 27koa; 18/2020 Dekretua, irailaren 7koa, lehendakariarena, Euskal Autonomia Erkidegoaren Administrazioko sailak sortu, ezabatu eta aldatzen dituena, eta sail bakoitzaren egitekoak eta jardun arloak finkatzen dituena; 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena), eta aldeko balorazioa egiten du ingurumen-alderdiak Planaren proposamenean sartzeari buruz eta Planak ingurumenean izango dituen eragin esanguratsuen aurreikuspenari buruz, azkenean onartzen den planean sartu behar diren azken zehaztapenak barne, ingurumen-ondorioetarako.\nOrain arte azaldutako guztiari jarraikiz, espedientean jasotako txostenak aztertuta, eta aplikatu beharreko legeak eta arauak ikusita (3/1998 Lege Orokorra, otsailaren 27koa, Euskal Herriko Ingurugiroa Babestekoa; 21/2013 Legea, abenduaren 9koa, ingurumen-ebaluazioari buruzkoa; 211/2012 Dekretua, urriaren 16koa, planen eta programen ingurumen-ebaluazio estrategikoa egiteko prozedura arautzekoa; 18/2020 Dekretua, irailaren 6koa, lehendakariarena, Euskal Autonomia Erkidegoko sailak sortzekoa, ezabatzekoa eta aldatzekoa eta horien funtzioak eta jarduketa-arloak zehaztekoa; 77/2017 Dekretua, apirilaren 11koa, Ingurumen eta Lurralde Politika Sailaren egitura organikoa eta funtzionala ezartzekoa; 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoko Araubide Juridikoarena, eta aplikatzekoak diren gainerako arauak), honako hau\nLehenengoa. Tolosa eta Ibarrako udal-mugarteetako Apattaerreka eskualde-industrialdeko «18.1 (Tolosa) Ibarrako Lursailak» azpieremuari buruzko Hiri Antolamenduko Plan Bereziaren Ingurumen Adierazpen Estrategikoa formulatzea, jarraian jasotzen diren baldintzen arabera:\nPlanaren xedea da «18.1 (Tolosa) Ibarrako lursailak» azpieremuaren antolamendu xehatua ezartzea, Apattaerreka eskualde-industrialdearen bigarren fasea exekutatu ahal izateko. Plana bat dator indarrean dagoen hirigintza-plangintzaren zehaztapenekin (Tolosako HAPOko «18- Apatta Erreka» hirigintza-eremuaren fitxa eta Ibarrako arau subsidiarioen II. aldaketa, Apattaerreka eskualde-industrialdearen 2. fasea garatzeko).\nPlanaren xede den eremua jarduera ekonomikoetarako hiri-lurzorua da, 154.300 m2-ko azalera du, eta Ibarra (76.714 m2 dagozkio) eta Tolosa (77.586 m2 dagozkio) udalerrien artean dago. Azalera horretan, baimendutako betelan bat egin da, AHT eraikitzeko obretatik datozen lur-soberakinekin. Betelana egin ahal izateko, Apatta ubidea desbideratu zen, ibilgu perimetral berri bat eta hondoko draina eginez. Ibilgu berria eta hondoko draina uraldiak laminatzeko urmael batean husten dira.\nProposatutako antolamenduak planteatzen du industria-lurzatiak hiru plataformatan antolatzea, +141, +134,5 eta +126 kotako sestrak dituztenak, horietara bide zentral batetik sartuz. Bide horren azpian, hondoko draina dago, eta galeria bat, beharrezkoak diren zerbitzuak kanalizatzeko. Planak ezarritako eremuan, 62.410 m2 eraiki ahal izango dira guztira, eta industria-eraikinek, berriz, 41.050 m2-ko azalera okupatuko dute.\nAzpieremuaren beheko aldean, berdeguneetarako eta eremu libreetarako azalera dago; eremu horretan, hiriarteko parke bat sortzea aurreikusi da, egonaldirako eta jolas-jardueretarako gune batekin, ekaitz-urmaela aprobetxatuz. Parke horri esker, Apatta auzoarekin lotu ahal izango da industrialdea, eta oinezkoen gunea San Blas auzoarekin, bidegorri bidez.\nProiektatutako eraikin berrien eta Apatta errekaren ibilgu berriaren arteko tartea 12 metrokoa izango da, gutxienez. Era berean, 5 metroko tartea egongo da, gutxienez, urbanizazioaren eta ibilguaren eta hondoko drainaren artean.\nPlanaren xede den eremua ez dator bat ez naturagune babestuekin, ez inbentariatutako natura-intereseko lekuekin, ez EAEko Igarobide Ekologikoen Sareko elementuekin. 550 metro ingurura, mendebaldera, Kontserbazio Bereziko Eremu bat dago: ES2120012 Araxes Ibaia. Nahiz eta eremu horrek ez duen konexiorik Apatta errekarekin.\nHau da hasierako egoera: dagoeneko eraldatuta dauden lursail batzuk daude, eta horietan jatorrizko ibarbidea bete da, eta Apatta erreka desbideratu da, ibarbidearen ondotik zihoana. Beraz, azpieremuko lursail guztiak, hein handi batean, antropizatuta daude, eta ez daukate plan honek kaltetu dezakeen intereseko landaredirik edo faunarik. Eremuaren periferian, bertako basoaren mantxak daude, batez ere haritz pedunkulatuez osatuak (Quercus robur), baina Plan honek ez die eragingo. Aurkeztutako dokumentazioaren arabera, Planak ez dio zuzenean eragiten Apatta errekaren ibilgu berriari, ez eta uraldiei eusteko lehendik dagoen urtegiari ere.\nBestalde, adierazi behar da errekaren ibilgu perimetral berrian, espezie inbaditzaileak daudela, zehazki Buddleja davidii espeziea. Halaber, ikusi da eremu horretan Cortaderia selloana, Fallopia japonica eta Robinia pseudoacacia espezieak daudela, ugaritu egin direnak betelaneko obrak direla eta.\nEremuan ez da katalogatutako edo katalogatzeko proposatutako kultura-ondareko elementurik hauteman.\nEra berean, ez dago ingurumen-arrisku nabarmenik, esaterako, uholde-guneak, akuiferoak kutsatzeko arrisku handiko eremuak edo potentzialki kutsatutako lurrak. Aurkeztutako dokumentazioaren arabera, betetzen dira egoera akustikoari dagokionez hirigintza-garapen berriari aplikatu beharreko kalitate-helburuak.\nIngurumen-adierazpen estrategiko hau bat dator ingurumen-azterketa estrategikoaren ondorio nagusiekin, eta uste da nahikoa justifikatu dela Ingurumen Administrazioaren zuzendariaren 2018ko apirilaren 12ko Ebazpenaren bidez emandako irismen-dokumentuan aurkeztutako ingurumen-irizpideak integratzea.\nIngurumen-organo horrek emandako irismen-dokumentuan eskatutako sakonera, xehetasun-maila eta espezifikazio-gradua bermatuz egin da Planaren ingurumen-azterketa estrategikoa. Planifikazio-prozesuan ingurumen-inpaktu posibleak kontuan hartzen direla bermatzeko, uste da nahikoa zorrozki heldu zaiela ingurumen-izapidean adierazitako irizpide guztiei.\nPlana izapidetzean, ez da gehitu ingurumen-azterketa estrategikoa zabaltzeko eskatzen duen jarduketa berririk, eta ez da atzeman Planean birdefinitu edo kendu behar den jarduketarik.\nIndarreko araudiaren arabera hartuko dira neurri babesleak, zuzentzaileak, konpentsatzaileak eta segimendukoak, baita hurrengo apartatu hauetan xedatutakoaren arabera eta, aurrekoa galarazten ez dutenetan, ingurumen-azterketa estrategikoan aurreikusitakoaren arabera ere.\nOro har, ingurumen-balioen babesa lehenetsiko duten neurriak aplikatu beharko dira, hau da, Planetik eratorritako jarduketak gauzatzean proposamen zehatzak aztertu beharko dira, eta ingurumen-balioak mantentzen direla bermatzeko neurriak jorratu beharko dira. Zehazki, plana garatzeko proiektuak idazten direnean, kontuan hartuko dira:\n1. Hobari Publiko Hidraulikoa (HPH) babesteko neurriak.\nBehin hondoaren drainaren trazadura definitu ondoren HPHaren arabera, eraikuntzarik gabeko 5 metroko zortasun-eremu bat mantenduko da.\nBat etorriz indarrean dagoen EAEko Ibaiertzak eta Errekaertzak antolatzeko Lurralde Plan Sektorialean ezarritako irizpideekin, proiektatutako eraikin berriek 12 metroko tartea gorde behar dute, gutxienez, Apatta errekaren ibilguarekiko; urbanizazioak, berriz, 5 metroko tartea gorde beharko du ibilgu horrekiko.\nExekutatu ahal izateko perimetroko kanalaren gainean 6 metro inguruko luzera izango duen zubi bat eraikitzeko proposamena, biribilgunea lotzeko eremuaren mendebaldeko perimetro-bidearekin, arroko organismoaren baimena beharko da (Kantauriko Konfederazio Hidrografikoa), URA-Uraren Euskal Agentzian izapidetu beharrekoa.\nOrobat beharko da arroko organismoaren aldez aurreko baimena baldin eta Jabari Publiko Hidraulikoari eragin diezaioketen jarduketak egin nahi badira, edo hari lotutako babes-eremuetan egin nahi badira jarduerok (zortasun- eta zaintza-eremuak). Organismo horrek obren ezaugarriak eta eraginak aztertuko ditu, eta, hala badagokio, dagozkion aginduak ezarriko.\n2. Uren kalitateari ahalik eta afekzio txikiena eragiteko neurriak.\nUrbanizazio- eta eraikuntza-proiektuek neurriak aurreikusi beharko dituzte lurrazaleko uretara ahalik eta solido gutxien iristeko (adibidez, jalkitze-tangak, sedimentuentzako tranpak edo iragazkiak).\nUrbanizazio-proiektuan, hondakin-urak eta euri-urak bereizita jasotzeko sare bat diseinatu beharko da: euri-urak mendebaldean dagoen kanal perimetralera bideratuko dira; hondakin-urak, berriz, eremuaren mendebaldeko mugatik pasatzen den kolektore nagusira bideratuko dira, kolektore-sistema adarkatu baten bidez.\n3. Lurraldearen leheneratze ekologikorako neurriak.\nApatta errekaren ibilgu perimetraleko ibai-igarobidearen eta ekaitz-urmaelaren leheneratze ekologikorako, kontuan hartu beharko da zer dioen ingurumena eta paisaia leheneratzeko proiektuak, ingurumen-azterketa estrategikoan jasotakoak, eremuaren lotura ekologikoa hobetzeko. Proiektu hori eremua urbanizatzeko proiektuaren barruan jaso beharko da.\nGainerako espazio berdeak diseinatzeko, hauek hartuko dira kontuan: «Lorategi eta berdegune jasangarriak diseinatzeko eskuliburua», Udalsarea 21 lan-koadernoa (20. zenbakia, 2017ko apirilekoa) eta Eusko Jaurlaritzaren «Ibaien eremuko ingeniaritza naturalistikoko tekniken eskuliburua».\nNolanahi ere, ingurumena eta paisaia leheneratzeko lanak egingo dira, proiektuaren exekuzioaren eraginpean dauden gune guztietan, aurreikusiz landareztatze-lanetan batez ere espezie autoktonoak erabiliko direla, eta beren-beregi saihestuko dela prozesu inbaditzaileak sor ditzaketen kanpoko espezieak erabiltzea.\n4. Espezie inbaditzaileak kontrolatzea eta desagerraraztea.\nNeurriak hartuko dira ahalmen inbaditzaileko espezie aloktonoen zabalkundea saihesteko (Buddleja davidii, Fallopia japonica, Robinia pseudoacacia, Cortaderia selloana, etab.). Ildo horretan, kontrol-neurriak hartuko dira landare-espezie inbaditzailerik ez sartzeko mugitutako eta landaredirik gabeko lursailen bidez (prestatutako gainazaletan segituan landatzea eta ereitea, landare-lurren pilaketen babesa, eta abar). Gainera, landare-lurrak modu berezituan kudeatzea proposatuko da, baldin eta aipatutako espezieak barreia ditzaketen propaguluak badituzte lur horiek.\nEraikingintza eta eraikuntza jasangarriago baterako behar diren ezaugarriei dagokienez, «Eraikuntza jasangarrirako gidak. Eraikin Industriala» gidan jasotako ingurumen-neurri eta -jardunbide egokiak erabiliko dira, eraikinen aurrezki eta efizientzia energetikoa eta energia berriztagarrien sustapena bultzatzeko. Neurri horiek, gutxienez, alderdi hauetan eragin beharko dute:\nBarne-kalitatea. Barruko airearen kalitatea, erosotasuna eta osasuna hobetzea\n6. Neurri orokorrak, balio naturalak babesteko aurreikusitako garapena exekutatzen den bitartean.\nOro har, ingurumen-balioen babesa lehenetsiko duten neurriak aplikatu beharko dira, hau da, aurreikusitako garapenetarako ingurumen-balioak mantentzen direla bermatzeko neurriak hartu beharko dira. Bereziki honako hau:\nObrako langileek erabili behar duten jardunbide egokien gidaliburuak gai hauekin zerikusia duten alderdiak bilduko ditu, gutxienez: lanaldiak, makineria, aldi baterako desbideratzeak, isurketak saihestea, ahalik eta hauts eta soinu gutxien sortzea, herritarren lasaitasunean eragin negatiboa izan dezaketen jardunak minimizatzea, hondakinak kudeatzea eta abar.\nEraikuntzako eta eraispeneko hondakinak kudeatzeko, Eraikuntzako eta eraispeneko hondakinen kudeaketa arautzeko ekainaren 26ko 112/2012 Dekretuan xedatutakoa bete beharko da.\nLurzoruak eta lurpeko urak babestea: prebentzio-neurriak eta neurri zuzentzaileak ezarriko dira obra-faserako, ustekabeko isurien eragina saihesteko, bereziki makinen mantentze-lanetan (obrako instalazio osagarriak iragazgaiztea, material xurgatzaileak erabiltzea, etab.).\nLandaredia babestea: oro har, zuzenean okupatzea aurreikusten ez den eremuetan, ez da kenduko bertako landaredia naturala. Apatta errekaren inguruko guneetan egoera onean dauden aleak badaude, kontu handiz ibili beharko da interes handieneko aleak ez kaltetzeko.\nAirearen kalitatearen eta kalitate akustikoaren babesa: Zaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan aurreikusitakoaren arabera, zonakatze akustikoari, kalitate-helburuari eta soinu-emisioei dagokienez, obrak egitean erabiliko diren makinak egokitu egin beharko dira kanpoan erabiltzeko makinen emisio akustikoei buruz indarrean dagoen araudian ezarritako aginduetara, eta, bereziki, eta hala badagokie, Kanpoan erabiltzeko makinek ingurumenean sortzen dituzten soinu-emisioak arautzen dituen otsailaren 22ko 212/2002 Errege Dekretuan (apirilaren 28ko 524/2006 Errege Dekretuak aldatua) eta arau osagarrietan ezarritakora.\nOndare arkeologikoa babestea: lurrak mugitzen diren bitartean hondakin arkeologikoen zantzurik sortzen bada, lanak eten egingo dira, eta berehala jakinaraziko zaio Gipuzkoako Foru Aldundiko Kultura Zuzendaritzari, eta hark erabakiko du zer neurri hartu behar diren.\nAzterketak ikuskatze-programa egoki bat deskribatzen du, Planaren aplikazio egokia bermatzeko eta, hala badagokio, aurreikusitakoak ez diren beste ingurumen-efektu batzuk antzemateko. Hainbat kontrol proposatzen dira Planaren esparrukoa den urbanizazio-proiektuaren idazketa-faserako eta obra-faserako; jarraipen-adierazleen eta kalkulu-metodologia baten arabera burutu beharreko jarduketa batzuk dira kontrol horiek.\nPlanaren ondoriozko proiektuen ingurumen-ebaluaziorako gidalerro orokorrak.\nPlanaren ondoriozko proiektuen ingurumen-ebaluazioan, aintzat hartuko dira lurraldearen baldintzatzaileak eta Ingurumen Administrazioaren zuzendariak 2018ko apirilaren 12an emandako Ebazpenaren bidez eginiko irismen-dokumentuan adierazten diren ingurumen-irizpideak.\nBesteak beste, honako alderdi hauek azpimarratu behar dira: lurraldearen lotura ekologikoa; lehentasuna ematea jada artifizializatutako lurzoruak erabiltzeari; ingurumen-baliabideen erabilera jasangarria; habitatak eta espezieak zaintzea eta hobetzea; lurraldean egiten diren esku-hartzeetan paisaia modu egokian integratzea; arrisku naturalak minimizatzea, eta lehentasuna ematea kalteen prebentzioari, ez konpentsazioari.\nBigarrena. Bi urteko gehieneko epea ezartzea Apattaerreka eskualde-industrialdeko «18.1 (Tolosa) Ibarrako Lursailak» azpieremuari buruzko Hiri Antolamenduko Plan Berezia onartzeko. Epe hori ingurumen-adierazpen estrategiko hau Euskal Autonomia Erkidegoaren Euskal Herriko Agintaritzaren Aldizkarian argitaratzen denean hasiko da. Epe hori igarota, proiektua onartu ez bada, ingurumen-adierazpen estrategiko honen indarraldia amaituko da, eta ez da gehiago eraginkorra izango. Kasu horretan, sustatzaileak berriro hasi beharko du Planaren ingurumen-ebaluazio estrategikoaren izapidea, non eta ez den Ingurumen Adierazpen Estrategikoaren epea luzatzea adosten. Hori guztiori, Ingurumen-ebaluazioari buruzko abenduaren 9ko 21/2013 Legearen 27. artikuluarekin bat etorriz.\nHirugarrena. Ebazpen honen edukia Tolosako Udalari jakinaraztea.\nLaugarrena. Ebazpen hau Euskal Herriko Agintaritzaren Aldizkarian argitaratzea.


Luberri: Ubuntu: Irudien tamaina edota orientazioa Nautilusean aldatu.\nUbuntu: Irudien tamaina edota orientazioa Nautilusean aldatu.\nArgazki edo bestelako irudiei tamaina eta orientazioa aldatzeko era asko daude, tartean noizbait komentatu dudan Phatch aplikazioa, oso egokia irudi asko eta tratamendu bat baino gehiago egiteko.\nGaur komentatuko dudana, Nautilus-image-converter, potentziagatik baino abiadura eta erabiltzeko erraztasunagatik nabarmendu nahi dut. Berez Nautilusen, Ubuntuk erabiltzen duen Gnomeren, fitxategien arakatzailearen plugin edo gehigarri bat da. Bi funtzio besterik ez ditu: irudien tamaina eta orientazioa aldatzea eta arakatzailean bertan irudiaren miniaturari eskuin klik egin eta bi aukera berri horiek agertuko zaizkigu.\nBi aukera: Ubunturen software-biltegian Nautilus-image-converter bilatu eta instalatzeko agindu edo terminal bat ireki eta honako hau exekutatu:\nAppleta martxan jar dadin Nautilus berrabiaraziko dugu:\nNautilus arakatzailea ireki -panel nagusian Lekuak sakatuta- eta irudiak dituzun karpeta batera joan; irudi baten tamaina ikusi nahi baduzu eskuin klik egin eta bukaerako Propietateak klikatu eta Irudia fitxan bere tamaina pixeletan agertuko zaizu. Tamaina hori aldatzeko miniaturan eskuin klik egin berriz eta agertzen den menu horretan Resize Images... estreinatuko dugu.\nIrudia redimentsionatzeko aukerak agertzen dira goiko leihoan: zerrendako tamina estandartetako bat, eskalatu %tan -proposatzen duen 50ak erdira ekarriko du irudia- edo guk nahi duzun zabalera eta altuera finka dezakegu. Aldaketa nola gorde erabaki behar dugu: proposatzen digu jatorrizko irudia mantentzea eta beste bat sortzea jatorrizkoaren izenari .resized erantsita. Resazi in place hautatuko bagenu jatorrizkoaren ordez gordeko luke.\nEzarpen bera erabili behar badugu hainbat irudien tamaina moldaketan horien denak hauta -ctrl tekla zapalduta- eta ezarpenak emanda denak batera aldatuko ditu.\nIrudiaren orientazioa aldatzeko Reseze Images... ordez Rotate Images... aukertuko dugu.\nEtiketak: argazkia, aurkezpenak, bloga, multimedia, softwarea, Ubuntu, webgintza\nTxaro 12/1/16 15:51\nEskerrik asko guapo! Azalpena oso argia baina gauzatxo bat ahaztu zaizu: Nautilus-image-converter instalatu eta gero saioa itxi behar da eta berriro ireki ikusi ahal izateko ditxosozko "resize".\nAlex 12/1/16 16:40\nEz horregatik guapa. Uste nuen begi bistakoa zela Nautilus berrabiarazi behar zela.


author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Sistema mekatronikoen irudikapen grafikoa (Modulua)" topic_facet:"Instalazioa eta mantenimendua (Lanbide Arloa)"\nEgilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Sistema mekatronikoen irudikapen grafikoa (Modulua) Proposatutako gaia: Instalazioa eta mantenimendua (Lanbide Arloa)\n11 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila Instalazioa eta mantenimendua (Lanbide Arloa) 11 Lanbide Heziketa 11 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila Gehiago ... Sistema mekatronikoen irudikapen grafikoa (Modulua) 10 Mantentze-lan elektromekanikoa (Heziketa Zikloa). Erdi maila 9 Zenbakizko kontrol bidezko mekanizazioa (Modulua) 8 Fabrikazio-teknikak (Modulua) 2 Automatismo Elektrikoak, Pneumatikoak eta Hidraulikoak (Modulua) 2 Automatizazioa eta robotika industriala (Heziketa Zikloa). Goi maila 2 Elektrizitatea eta Elektronika (Lanbide Arloa) 2 Fabrikazio Mekanikoko Sistema Automatikoen Programazioa (Modulua) 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 2 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...\n11 Curriculumeko baliabideak 1 EIMAk onetsitako materialak 1 IRALEren materialak


Zinema eta musikea buztartuko ditu BilbaoArtek - bizkaie.biz\nBizkaie! 2019-01-04 13:42 Zinemea\n'The Beatles: Eight days a week–The touring years' filmeko irudi bat | Ikusi handiago | Argazki originala\nMusikea ardatz daben film gogoangarriak publikoari hurreratuaz hasiko dau 2019. urtea BilbaoArte Fundazinoaren Art House Zinema txokoak. Hirugarrenez egingo dabe Soinua ikusi, pentsamendua entzun zikloa, eta aurtengoan sei film aukeratu ditue. Lan klasikoak zein garaikideak dagoz zerrendan. Jatorrizko bersinoan emongo ditue, gaztelaniazko azpitituluakaz.\nMusikearen eta ikus-entzunezko euskarriaren arteko topagunea dira zikloko sei filmak. Hau da, musikazaleek zein zinemazaleek bardin-bardin disfrutauko dituen emonaldiak, era horretako filmak areto arruntetan ikustea ez dalako erraza, baztertutako generotzat jo leiteke zinema musikala.\nUrtarrilaren 8an, martitzena, hasiko da zikloa, eta zezeilaren 14an amaitu. Sei film dira, baina hamabi saio izango dira, pelikula bakotxa bi bidar emongo dabelako. Proiekzino guztiak BilbaoArteko Art House Zineman izango dira, eta sartzea doban da.\nHoneek dira aukeratutako filmak:\n- Urtarrilak 8 eta zezeilak 14: La flauta mágica (Ingmar Bergman, 1975)\n- Urtarrilak 10 eta 29: Don Giovanni (Joseph Losey, 1979)\n- Urtarrilak 15 eta 31: Los cuentos de Hoffman (Michael Powell eta Emeric Pressburger, 1951)\n- Urtarrilak 17 eta zezeilak 5: Orfeo (Claude Goretta, 1985)\n- Urtarrilak 22 eta zezeilak 7: The Beatles: Eight days a week – The touring years (Ron Howard, 2016)\n- Urtarrilak 24 eta zezeilak 12: A 20 pasos de la fama (Morgan Neville, 2013)


ZELAIETAKO TXIKI BLOGA: enero 2019\nUrtarrilan 21ean Blue monday eguna ospatu zen. Cliff Arnalek esaten du urteko 3. Astelehena egunik tristeena dela jendea ez da ez ekonomikoki ez emozionalki errekuperatzen . Urte berrirako nahiak zailak izaten dira.\nHorregatik 3. astelehena hau ezagutzen da blue monday edo "astelehen tristea" bezala.\nEgileak:Ander Mendizabal eta Nahia Gonzalez\nOTSO ODOLEKO SUPER ILARGIA\nPasa den astelehenean 2019ko 2. ilargi eklipsea egon zen, goizaldeko 03:35etik hasita.\nAsia mendebaldean, Amerikan, Afrikan eta Europan ikusi ahal izan zen. Euskal Herrian hodeiak izan genituen eta horrek espektakulua hondatu zuen.\nEklipsearen fase guztiak Europa mendebaldean, Amerikan eta Ozeano barean bakarrik egon ziren ikusgai. Ilunpeko eklipsean goizeko 07:47an bukatu ziren, eta ilunantzeko eklipsea goizeko 08:44an. Lehenengoak 3 ordu eta 16 segundu iraun zituen eta bigarrenak 5 ordu eta 11 segundu.\nEgileak: June Cearsolo eta Paul Mendizabal.\n3. zikloko neska-mutilak trinketera joan dira, palara, eskupilota eta zesta puntara jolastera. trinketera ez direnak joan eskolan gelditu dira antzerkiak dantzak eta gorputz perkusiozko ariketak egiten.\n2.ziklokoak igerilekura joan dira, hango maisuarekin igeri egiten ikastera ,kirola egitera,ondo pasatzera etab...\negileak: Ander martinez eta Urko ugarte\nEusko jaularitzak, esaten du datorren urtean guraso elkartekoei jantokia euren kabuz zerbitzua gestionatu behar dutela, baita ere katerin sistemaz aparte posible dela ikasleei elikadura osasuntsuagoa ematea.\nEgileak : Nahia Gonzalez eta Elene Urionabarrenetxea\nDurangora joan ziren planetariuma ikusi zuten eta Esteban Estebanek informazio asko eman zien unibertsoari buruz eta konstelazio batzuen kokapenak eman zizkien, baita ilargiaren informazioa ere.\nEklipseak eta horrelako gauzei buruz ere hitz egin zien, baita antzinako pertsonei eta animaliei buruz adibidez: newton, Einstein, Laika eta abar.\nEgileak: Paul Mendizabal eta Aratz Basauri.\nAurreko astean 3. ziklokoak Durangora joan ziren Durangoko bonbardaketa lantzen ari zirelako.Durangon ibilbide bat egin zuten bonbardaketak utzitako arrastoak lekuan lekuko ikusteko.\negileak: Ekhi Salterain eta Ander Martinez\nGabonetan hainbat ekintza antolatu zituzten eskolan . Horietatik bat antzarrak izan ziren . 5 antzar zeuden ,\n2 gris eta 3 zuri. Txakur bi egon ziren eta 5 antzarrak bi bailen artean pasatzeko gai izan ziren.\nOso ikuskizun polita izan zen, gainera jende artetik 6 pertsona aukeratu zituzten txakurrak egindako lan berdina egiteko.\nEkhi Salterain eta Uxue Fernandez\nAbenduaren 21an lehen aldiz lehen hezkuntzakoak herri kirolak egin zituzten. Lau herri kirol desberdin zeuden: soka tira, txokor batze, txingak eta pertsonak erruberan erutea ziren.\nOso ondo pasatu genuen eta 3.zikloko irabazlea D taldea izan zen.\negileak: Aratz Basauri eta Elene Urionabarrenetxea\nEgilea: Zelaietako Herri Eskola Ordua 10:59 No hay comentarios:\nEtiketak: ESKOLA, GH, Ospakizunak-Jaiak\nAbenduaren 21an 11zapore ospatu zen 3garren zikloak prestatutako janaria dastatzeko eraman zuten eta mahaiak apaindu zuten. Lehen hezkuntza guztiak dastatu zuten janaria.\nDenetarik egon zen, tortila, gazta tarta, euskal, tarta... Oso gozoa egon zen dena\nEgileak: Eneko eta Igor\nEtiketak: Agenda 21, ESKOLA, Ospakizunak-Jaiak


Idoia abeslariak “Ilun eta abar” lana aurkeztuko du hilaren 10ean Korrika Kulturalaren barruan - etakitto.eus\nIdoia abeslariak “Ilun eta abar” lana aurkeztuko du hilaren 10ean Korrika Kulturalaren barruan\nIdoia Asurmendi Aramaioko abeslari gazteak 2021ean grabatu zuen bere lehenengo diskoa aurkeztuko du Coliseoan eguenean (martxoak 11), Coliseoan 20:00etan hasiko den emanaldian. 21 urteko abeslari, pianista, gitarrista eta konpositoreak ondo aprobetxatu du pandemia sasoia eta azken urtean Jazzaldian, Chillida Leku Museoan, Donostia Festibalean eta beste hainbat kontzertu ezagunetan hartu izan du parte. Sarrerak 10 euro balio du (7 euro Coliseoaren Laguna txartelarekin).\nOhiko bideetatik kanpokoa izan da Idoiak orain arte egindakoa. Bere lehen diskoa atera aurretik, oraindik abestirik argitaratu gabe, sare sozialetan zabaldutako beste musikari batzuen bertsioak bere aurkezpen txartel bilakatuta, oihartzun zabala izatea lortu zuen.\nMusikarekiko zaletasuna familiatik datorkio eta oso gaztetatik hasi zen musika-instrumentuekin esperimentatzen. Abesbatza ezberdinetan ere aritu izan da eta, piano ikasketak egiteaz gain, Musikenen pedagogiako espezialitatea lantzen dihardu Musika arloan. Oso gazterik hasi zen kontzertuak eskaintzen bakarlari gisa: lehenengo euskal abestien zein kanpoko pop-rock eta soul estiloko abestien bertsioekin eta, ondoren, berak konposatutako lanekin eta, hainbatetan, Maria Oses-en poesiak baliatuz.\nSare sozialetan egin zen ezagun 2019an, Berri Txarrak taldearen “Katedral bat” kantuaren bertsioarekin eta, Kutxa Kultur beka irabazitakoan, “Ilun eta abar” bere lehen proiektuarekin hasi zen. Hor poesia, ilustrazioa edota animazioa bezalako arte ezberdinak fusionatu ditu, berak pianoa eta ahotsa jarriz musika talde batek lagunduta.\nAurrekotik irten da Eibarren aurkeztuko duen bere lehen albuma, euskarazko eta gaztelaniazko estilo ugariko zortzi abestik osatutakoa. Zortzi gaietako bakoitza ezberdina da: “Mundo al revés” bossa nova bat da -bere ahizpekin batera abestua-, “Lo kanta” nana bat da, “Hitzetan” abestian amerikar folkera hurbilduko da, eta “Aulki jokoa” bere lehen singlean britainiar popera, beste garai batera garamatzan “Viejo refranero” ahaztu barik. Berak dioenez, “sonoritate ezberdinak nahi nituen, baina uste dut diskoak baduela logika bat”.\n2020ko udan hogei bat kontzertu eskaini zituen Euskal Herriko hainbat tokitan, Eñaut Elorrieta eta Olatz Salvador bezalako artistekin kolaboratu izan du eta Fernando Velazquezek Euskadiko orkestrarekin moldatutako abesti bat grabatu du. Eta iaz Olatz Salvadorren “Aho uhal” diskoan hartu zuen parte “Gelditu hor” kantuan, bideoklip berria ateratzeaz gain, kasu horretan Eñaut Elorrietarekin batera abestutako “25. artikulua” kantuarekin.\n« Tabernek bi orduz luzatu ahal izango dute ordutegia hainbat egunetan Tanxugeiras eta En Tol Sarmiento taldeen kontzertua egongo da Sanjuanetan »


Haur eskolek familia eta udalen babesa bilatu dute - Sakana - Guaixe.eus\nGuaixe 2020-02-28 14:09\nJoan den ostegunean Altsasuko udaletxe parean egindako kontzentrazioa.\n0-3 urteko zikloan taldeen ratioak jaistea eta langileen soldatak igotzea aldarrikatzen dute. Kontzentrazioak deszentralizatu dituzte eta aurreko ostegunean egin zuten aurrena Altsasun; gehiago izanen dira.\nNafarroako 0-3 plataformak haur eskoletako ratioak jaistea eta langileen soldatak igotzea aldarrikatzen du. Hori eskatuz Nafarroako Parlamentuaren parean kontzentrazioak egiten hasi ziren. Baina kontzentrazioak deszentralizatzea erabaki zuen, “herrietara aldarrikapenak iristeko. 0-3 zerbitzuaren erabiltzaileak diren familia horiek gerturatu daitezen gurekin batera borrokatzera”. Plataformako kide den Eider Garderen azalpenak dira. Gaineratu duenez, “gure helburua da familiak eta udalak gurekin bat egitea aldarrikapen hauetan”. Horretarako, plataformako kideak Nafarroan udalekin eta familiekin lanketak egiten hasi dira.\nGardek azaldu digunez, duela hiru aste Nafarroako Parlamentuan ordezkatuta dauden alderdiekin bilerak izan zituzten, Navarra Sumarekin izan ezik, “ez duelako gurekin bildu nahi”. Nafarroako aurrekontuak direla eta gobernuak eta EH Bilduk adostutako akordioan 0-3ren finantzaketarako 600.000 euro gehitzen dira. “Plataformak EH Bilduri eskatu dio diru hori nora joanen argitzeko. PSNk bere programan zikloaren doakotasuna jasoa zuen, horrekin ados gaude. Baina beldur gara 600.000 euro horiek doakotasunean sartzea eta ez gure aldarrikapenetan. EH Bilduri proposatu diogu diru hori zertara bideratu”.\nGardek azaldu digunez, badakite mugimenduak daudela. Horren adierazle da ostiralean jaso zituztela aurrematrikulazio eta matrikulazio datak eta harrera araudia. Horiekin eta besteak beste taldeetako ratioen berri emanez gobernuak baliabide koadernoa zabaldu izan die haur eskolei aurreko ikasturtean. “Gaur dugu bilera eta jakinen dugu mugimendurik izan den”.\nGardek azaldu duenez, gero eta eskola gehiago batu zaizkie eta jendeak kontzentrazioetara joanez erantzuten du. “Nafarroan 0-3 zikloa diseinatua dagoen moduan oso zaila da ardurak zeinenak diren definitzea. Guk argi dugu arduradun bakarra Hezkuntza Departamentua dela, eta beraiek hartu beharko dutela erantzukizuna”. Gardek gaineratu duenez, “udalak ere kaltetuak dira. Hasteko, iruzurra egin zitzaien, haur-eskola sekulako eskaintza izanen zela esanez eta pozoidun goxokia eman. Gero ikusi da udal askok ezin dutela ekonomikoki jasan haur eskola baten gastua, eta Nafarroako Gobernuak ez duela finantzaketa bermatzen. Hitzarmen bidez finantzatzen dira eta dirua ikasturtea bukatutakoan jasotzen dute. Hau da, udalak dirutza aurreratu behar duela”. Plataformako kidearen arabera “askotan legeak egiten dira Iruñeko haur-eskolen ereduari segituta. Egia da Nafarroan egitura ez dela Iruñeko haur-eskolena, eta kaltetuak izaten dira”.\nNafarroako Parlamentuan Carlos Gimeno Gurpegi hezkuntza kontseilariak ilbeltzaren 9an esan zuen aurten udalei % 1eko deskontua eginen zaiela beraien ekonomia-ekarpenean. “Gure lanketa udalekin hortik abiatu da. Nafarroako Gobernuak esaten du udalek finantzaketaren % 25 ordaintzen dutela eta aurten % 24 izanen dela. Hori ez da egia. Zeren Hezkuntza Departamentuak bere egiten ez dituen gastu guztiak udalak pagatzen ditu. Hau da, langileen antzinatasuna, langileak baja hartzen badu eta bajetarako dagoen aurrekontua agortzen bada udalaren gain gelditzen da. Beraz, % 24 hori ez da erreala”. Horregatik, “udalekin finantzaketa egitura zein den ikusteko lanketa egin dugu, aldarrikapenak egin ditzaten”.\nPlataformak udalei dagozkien aldarrikapenekin txostena prestatuko du, udaletan aurkezteko. Baita haur eskola ez duten udaletan ere, bilkuran azter dezaten. “Gaur egun haur eskolarik ez duten herrietako biztanleek ez dute eskubiderik. Beraz, ordaindu beharko dute dirutza bat gainetik. Udal batzuk familiei laguntzen diete, baina beste batzuk ez dute laguntzarik ematen. Horrek lehenengo eta bigarren mailako biztanleak eragiten ditu Sakanan eta Nafarroan”. Plataformaren helburua da haur eskolen gaia legegintzaldian mahai gainean egotea eta konpromisoak eskatzea.\nMartxoak 12, osteguna, 18:00etan Altsasuko udaletxe parean.\nMartxoak 26, osteguna, 19:00etan, Nafarroako Parlamentuaren parean.\nApirilak 2, osteguna, 18:00etan Altsasuko udaletxe parean.\nApirilak 30, osteguna, 18:00etan Altsasuko udaletxe parean.\nAltsasun Txioka haur ikastola (ez du finantzaziorik jasotzen).


Ireki da establezimendu txikiek saltokien online plataforman eta erosketa abonuetan izena emateko epea – GAUR DONOSTIA\nIreki da establezimendu txikiek saltokien online plataforman eta erosketa abonuetan izena emateko epea\nDonostiako Udalak epea ireki du hiriko saltoki txikiek izena doan eman dezaten “Donostia Market Place” online plataforman, bertan haien etxez etxeko zerbitzuko merkataritzako eskaintza aurkez dezaten. Salmenta abonuen sisteman sartzeko aukera ere izango dute; abonu horiek erosleak aldatu egin ahal izango ditu, establezimendua ireki bezain laster. Alta eman ahalko dute 49 langile baino gutxiago dituzten enpresek, baldintza orokorretan jasotako ekonomia jardueren gaineko zergaren epigraferen batekoek. Izena emateko epea maiatzaren 13an amaituko da.\nDonostiako Udalak, Donostia Sustapenaren bidez, “Donostia Market Place” online plataforma jarri du abian, ekonomia suspertzeko planaren barruan. Ekonomiaren Sustapeneko zinegotziak, Enrique Ramos sozialistak, honako hau azaldu du: “online plataforma bat da, eta, haren bidez, hiriko enpresa txikiek, esaterako, merkataritzakoek, ostalaritzakoek, artisautzakoek eta abeltzaintza eta nekazaritzakoek, etxez etxe eman ditzaketen produktuak edo zerbitzuak aurkez ditzakete, eta erosketa abonuen sisteman parte hartu ahal izango dute. Bi zerbitzuak doakoak dira izena ematen duten establezimenduentzat.”\n“Online plataforma horrekin, Donostian etxez etxe banatzeko bide berri bat ireki da, jarduera ekonomikoaren geldialdi edo moteltze handiko aldi honetan salmentak egin eta likidezia lortu ahal izateko”, adierazi du Ramosek. Udalak, Sustapenaren bitartez, hobari bat emango du hirian egiten diren lehen banaketen logistikaren kosturako. Kanpoan geldituko dira Estatuko edo nazioarteko firma, frankizia edo enpresa handien filialak, ez badira Donostian errotutako matrizea duten frankiziak.\nEnrique Ramos zinegotziak azaldu duenez, “erosketa abonu bakoitzak 20 euroko balioa izango du, eta horien % 30eko hobaria emango dio Sustapenak bezeroari, kontsumoa pizteko asmoz. Halaber, Donostia Sustapenak establezimenduari plataformaren bidez saldutako abonuen zenbateko osoa ordainduko dio establezimenduari. Kontsumitzaileak abonua aldatzeko aukera izango du, establezimenduak haren jarduera ekonomikoa berriz hasten duenetik 2021eko martxoaren 14ra arte”.\nInteresa duten enpresek, alta emateko, Donostia Sustapenaren webgunean topatuko duten formularioa bete beharko dute:\nInformazio gehiago lortzeko, Donostia Sustapeneko leihatila bakarrera jo ahalko da:\nTelefonoa: 943 482800 – Posta elektronikoa: fomentoss@donostia.eus – Txata (webgunean : http://ayudas.fomentosansebastian.eus)\nAnterior Entrada anterior: Se abre el plazo para que los pequeños establecimientos se inscriban en la plataforma online de comercio y en los bonos de compra\nSiguiente Entrada siguiente: Elkarrekin Donostia solicita abrir una investigación sobre las donaciones de Juan Carlos Borbón y transparencia en las actividades de la corona\nDonostiak Tokiko Produktuaren Eguna ospatuko du deskontuak eta doako etxerako garraioa eskainiko dituen online merkatu batekin


Jolasean Blai, mahai-jokoa sareko osagarriekin Sustatu.eus - Teknologia albisteak\n2020-07-09 : 09:37\nJolasean Blai mahai-joko birtuala argitaratu berri da. Oporretarako dinamika bat proposatzen du jokoak: Altxorraren uhartean barrena ibilbide bat egin, urrats bakoitza kultur proposamena delarik (eta horrretarako, Interneten jokoaren online bertsioa kontsultatzen da, mahaian jokatzen dugun aldi berean). Haurrak bakarrik zein gurasoekin batera aritu daitezke. Nafarroako toki entitateetako Euskara Zerbitzuon ERA.eus erakunde edo elkarteak sortu du jokoa.\nDinamika: Egunero, edo bi egunean behin, edo egoki ikusten denean, laukitxo bat aurrera egin behar da. Horietako bakoitzean kultur proposamen bat edo bi dago. Iraupena da bien arteko aldea, proposamen motzak eta luzeak baitaude. Gurasoari proposatzen zaio, beraz, haurrarekin gozatzeko bideo-ipuinak, emanaldiak (zinema, antzerkia, musikalak...), bideoklipak, App-ak... edo sorpresa kutxa ireki daiteke! Nork daki zer topatuko duten bertan!\nProposatzen diren kultura ekintza horiek Koronabirusaren larrialdi eta itxialdian bildu ditu ERA.eus-ek. Bilduma bat egin zen, egunero etxean gozatzeko kultur proposamen bana hautatu zelarik kulturgileek online eskuragarri jarri zituzten horietatik: literatura, musika, jolasak, ikus-entzunezkoak, aplikazioak... Jolasean Blai egindako bilketa-lanaren ondorioz sortu da, honela kalitatezko kultur proposamen hauek modu erakargarri batean aurkezten zaizkio familiari.\nJolasean Blai-ren mahaikoa deskargatzeko, horra koloretan zein zuribeltzean. Taulan tokatzen diren urrats/laukietako ekintzak, berriz, eranafarroa.eus/jolaseanblai online dagoen bertsio interkatiboetan dauden posizioetan klikatuz aurkituko dituzu.